EMAN ARGI BERDEA EUSKARARI: 2011/07\nSoziolinguistikaren gida sexuala (Txerra Rodriguez)\nEz daukagu barkamenik! Inor "Guía sexual da sociolingüística" euskaratzen ausartzen ote zen galdetu eta hara ustekabea: euskaratuta dago. Barkaezina, gurea.\nTxerra Rodriguezek euskaratuta dago gida, izenburu honekin: "Soziolinguistikaren gida sexuala". Ikusi nahi baduzu, egin klik hemen.\nEskerrak Txerrak berak abisua eman digun. Txerra, barkatu gure "ignorantzia" eta mila esker abisua emateagatik!\nOHARRA: Argazkia Sexologia zerbitzua blogetik atera dugu. Izan ere, sarean sexuaz ere solastu daiteke euskaraz.\nidatzi du Semaforoa ordua 12:15 0 erantzun\nSechu Sende: "Hizkuntza gutxituak erabiltzen hasteko dauden arazo asko psikologikoak dira"\nArgiaren bidez Senchi Sende irakasle eta idazle galiziarraren berri izan dugu. Sende Gasteizen egon da, Eremu urriko hizkuntzak edo hizkuntza gutxituak hitz egiten dituzten Europako gazteen topaketan.\nEsandakotik honako hau nabarmendu nahiko genuke:\nPPk Galizian duen hizkuntza politika zentzugabea eta surrealista da, tristea eta penagarria. Zer egin genezake? Sufrimenduaren bidean tokia egin behar diogu barre egiteari, barre egiteak biltzen gaituelako eta kalera irteten garelako, elkartzeko eta sortzaileagoak izateko. Horren premia handia dugu: elkartu eta gure eskubideak defendatzen ari garela sentitzea. (Semaforoaren itzulpen librea, Noticias de Alavan egin dioten gaztelaniazko elkarrizketatik).\nArgian beste pasarte batzuk ere euskaratu dituzte. Hona hemen batzuk:\n“Umea nintzenean gaztelaniaz hitz egiten nuen, eta nire gaztaroko uneren batean hasi nintzen galegoz hitz egiten. Orduan konturatu nintzen hizkuntza gutxitu bat erabiltzeko jende gazteak dituen eragozpenak psikologikoak direla. Hau da, KOMUNITATEAK sortzen dituen hainbat eragile sozial daude, eta askotan eragile horien eraginez geure irudiak segurtasunik eza sorrarazten digu”.\n"Galegoak mugatu egiten duela ari gara entzuten berriz ere politikoen ahotan; Kulturako kontseilariak esan zuen. Nolako baloreak ari dira transmititzen gizarteari?"\nArgiako beste pasarte euskaratuak ikusteko, egin klik hemen.\nKarrajua blogaren bidez, Sendek idatzitako beste artikulu deigarri bat aurkitu dugu sarean: "Guía Sexual da Sociolinguística". Hizkuntzaren normalizazioa sexu-jokoekin, musuekin eta zirriekin parekatzen du galiziarren umore zorrotz horrekin.\nBaten bat ausartzen al da euskaratzen?\nidatzi du Semaforoa ordua 10:41 3 erantzun\nPuntuEus, eta punto! (Txarli Gesteira)\n.es, .fr, .com, .org... Zergatik ez dugu euskaldunok domeinu propiorik?\nGaltzaundiren uztaileko alean, Txarli Gesteirak .eus domeinuaren eskuratzeko erronkaren nondik norakoak azaldu dizkigu. Txarlik jakinarazi digu 2013an .eus erabiltzeko moduan izango garela. Posible izango da, beraz, www.semaforoa.eus.\nArtikuluak "PuntuEus, eta punto!" izena du, eta irakurri nahi baduzu, Galtzaundiren 347. alea jaitsi dezakezu, (PDFa). Artikulua 17. orrialdean dago. Webgunean ere badute gaiari buruzko informazioa: egin klik hemen.\nInformazio gehiago nahi baduzu, PuntuEus elkartearen webgunera jo dezakezu. Atxikimendua emateko aukera ere badago.\nidatzi du Semaforoa ordua 12:29 0 erantzun\nGAIAK TEKNOLOGIA BERRIAK\n"Bikain" nota jarri diote Mintzalagunaren proiektuari\nAzkenean, Semaforo berde bat! Azken boladan Semaforo gorriak baino ez ditugu banatu, eta bada garaia kolorea aldatzeko!\nSemaforo berdea 2010-2011 ikasturteko Mintzalagunari eman nahi diogu. Galtzaundik 2010-11 ikasturtean hartu du lehenengo aldiz Mintzalagunaren ardura, eta, guztira, 32 lagun aritu dira: 8 euskal hiztun eta 24 euskara ikasle.\nIkasturte amaierako notak parte hartzaileek jarri dituzte: 9,6 taldeko giroari; 9,5 puntualitateari; 9,2 taldearen parte-hartzeari; 9,2 dinamizatzailearekiko harremanari; 9,1 ikasturteari eta 9 programaren gainean jasotako informazioari. Alor guztietan 9tik gorako puntuazioa, beraz. Hitz bitan: Bi-kain.\nNota bikainaz gain, datu batek harritu gaitu bereziki: gizonezkoen kopuru eskasa emakumezkoen aldean. Gizonezko bakarra aritu da hiztunen artean, eta 24 mintzakideetatik 6 izan dira gizonezkoak.\nHurrengo ikasturtean ere Galtzaundi aritu da koordinazio lanean. Parte hartu nahi baduzu, Galtzaundira deitu edo idatzi besterik ez duzu egin behar: 943 65 50 04 edo galtzaundi@galtzaundi.com.\nInformazio gehiago nahi baduzu, jo Galtzaundiren webgunera.\nOHARRA: Argazkia Galtzaundirena da, eta bertan parte hartzaileetako batzuk daude.\nidatzi du Semaforoa ordua 19:51 1 erantzun\n(Sasi)ingelesa erabiltzen dute izenak jartzeko... euskararen herrian\nLehen hauek geneuzkan: Bilbao Exhibition Center, Basque Culinary Center, BAT Basque Team, Think Gaur, Eroski Center, Eroski City, Urdaibai Bird Center, DIPC (Donostia International Physics Centre), Ibaimusic, Bilbao World Series, BBK Live, Bilbao Night Marathon, ZAWP (Zorrotzaurre Art Working Progress)...\nTolosaldean ere ez gara motz geratzen: Tolosandblues, Tolosa&CO, Tolosaldea Tour, Gipuzkoa Indoor Karting, Tolosa Gourmet, Tolosa International Puppets Center (Topic), Stock & Braderie in Tolosa, Gure Txokoa summer, World Kafea...\nOrain beste bat iritsi zaigu: Kutxa Bank.\nZer izango da hurrena?\nThe Word of Tolosaldea eta Leitzaldea?\nBig Trousers Basque Language Club?\nGuk esan genuen esan beharrekoa aurreko batean, Tolosa&CO, marka eleanitza? artikuluan. Irakurri nahi baduzu, egin klik hemen.\nidatzi du Semaforoa ordua 09:16 4 erantzun\nCorreosen euskarazko zerbitzurik ez arratsaldez\nOlatzek mezua bidali digu posta elektronikoz, Correosek telefonoz eman dion tratua dela eta. Hauxe da mezua:\n"Lehengo egunean (ekainaren 7 edo 8an, ez naiz akordatzen) erreklamazio bat egiteko asmoz Correosera deitu nuen: 902 197 197 zenbakira. Oker ez banago 2. botoia "bultza" nuen, euskarazko arreta jaso ahal izateko. Berehala emakume batek hitz egin zidan, erdaraz. Eguardiko 3:30ak aldera zen.\nEmakumeari euskarazko arreta jaso nahi nuela komentatu nion, arrazoi horregatik "bultza" nuela 2. botoia (Ordenagailuko neska programatuak halaxe baitio: "Euskaraz bultza 2"). Eta hara non bere erantzuna. Une hartan ez omen zegoen euskaraz zekien langilerik. Oker ez bazegoen, euskarazkoak goizez bakarrik lan egiten zutela. Beraz, euskaraz atenditua izan nahi banuen hurrengo egunean berriro deitzeko.\nEta goizez horrelako deiak egin ezin ditugunok, gure erreklamazioak erdaraz egin beharko al ditugu derrigor???"\nIkusten denez, "Euskalduna badaukagu baina oporretan dago" aitzakia zabaltzen ari da. Zuri ere halakorik gertatu bazaizu, jarri harremanetan Semaforoarekin eta kontatu zure pasadizoa: euskararensemaforoa@gmail.com.\nIsilik ez geratu, behintzat.\nidatzi du Semaforoa ordua 13:21 0 erantzun\nZer egin euskaraz gaizki idatzitako kartelekin? Negar ala barre? (II)\nMihiluzeren webguneko argazki honek Semaforoan egindako salaketa bat ekarri digu gogora: "Baliarrainen euskaraz gaizki eta gaztelaniaz ondo".\nE planak ez du E hori euskaratik atera, antza denez. Umore onez hartu behar gauzak... ala ez? Zer egin behar dugu? Negar? Barre ?\nArgazkia Jose Inazio Lopez de Luzuriagak atera du Donostiako Loiola auzoan. Handitu nahi baduzu, egin klik argazkiaren gainean.\nHalako beste kasu batzuk ikusteko, egin klik hemen\n- Jaurlaritzakoek "Execuzio" idatzi dute kartel batean Ikaztegietan\n- Zazpi urte eta erdiko haurra sar liteke edo ez?\n- Zer egin behar da gaizki idatzitako kartelekin? Negar ala barre?\n- "Abalcisqueta" desagertu egin da\n- Zerbitsua eskaintzen dute, zerbitzuaren ordez\nidatzi du Semaforoa ordua 14:24 2 erantzun\nEspania eta AEB, elebakarkeriaren erresumak?\nTxistea baino gehiago, zer pentsatua ematen duen gogoeta ekarri digu Toni Mollák www.gipuzkoaeuskara.net-en bidez. Hauxe da artikuluko pasadizo deigarriena, gure ustez:\nJaponiar batek bere ustez txistea zen hau azaldu zigun: «Bi hizkuntza hitz egiten dituena elebiduna da, ezta?», baieztatu/galdetu zuen Nobuk. «Hiru hizkuntza hitz egiten dituena, hirueleduna. Eta hizkuntza bakarra hitz egiten duenari, nola esaten zaio?», galdetu zuen jarraian. «Estatubatuarra!», erantzun zion bere buruari barre algaraka. «Edo espainiarra», erantzun nion nik; eta, jarri zuen aurpegia ikusita, ez zuela txistea harrapatu iruditu zitzaidan".\nArtikulu osoa irakurri nahi baduzu, egin klik hemen.\nidatzi du Semaforoa ordua 09:33 0 erantzun\nArgazkia Oiartzunen atera dute, eta, bertan, honako hauek ageri dira: Oinatz eta Leire jaioberriak, euren gurasoak, Irati Etxebeste Oiartzungo euskara zinegotzia eta Aitziber Arnaiz euskara teknikaria.\nEz da bataioko argazkia: Oiartzunen euskaraz erregistratzen diren lehenengo umeak dira.\nGero eta gehiago dira erregistroak euskaraz egiteko aukera ematen duten tokiak, atzerapenak atzerapen eta zailatsunak zailtasun. Noizko argazki berdintsuak Adunan, Ikaztegietan, Altzon, Orendainen, Iruran...?\nAlbiste honekin zerikusia duten eduki hauek argitaratu ditugu Semaforoan:\n- Haurrak euskaraz erregistratzea: jakin beharreko 10 kontu\n- Haurrak euskaraz erregistratzea: Zarautzen euskaraz erregistratu ahal izango dituzte\n- Haurrak euskaraz erregistratzea: zain eta zain eta irtenbiderik ez\n- Haurrak euskaraz erregistratzea: zilegi baina zailegi\nHoriez gain, Aiurrik ere argitaratu du artikulu bat gaiari buruz: "UEMA, haurrak euskaraz erregistratzeko lanean".\nidatzi du Semaforoa ordua 22:22 1 erantzun\nNoentiendotarrak euskarazko prentsaurrekoak salatzen ari dira\nNoentiendotarrak gaztelania hutsezko hedabideetan jo ta su dabiltza salatzen prentsaurreko batzuk hizkuntza bakar batean egiten direla.\nBeste modu batean esanda eta hobeto ulertzeko, gaztelania hutsezko hedabide batzuek legez kontrako inposiziotzat hartu dute prentsaurrekoak euskaraz egitea, nahiz eta kazetariei adierazi gaztelaniazko galderei gaztelaniaz erantzungo dietela.\nGu inkesta egiten ari gara: zure ustez, ze hizkuntzatan egin behar dituzte prentsaurrekoak Tolosaldeko alkateek? Gustua baduzu, joan gora, eskuinaldera, aukeratu erantzuna eta bozkatu.\nInformazio gehiago nahi baduzu, Sustatu.com-era jo dezakezu.\nidatzi du Semaforoa ordua 21:22 0 erantzun\nSechu Sende: "Hizkuntza gutxituak erabiltzen haste...\n(Sasi)ingelesa erabiltzen dute izenak jartzeko... ...\nZer egin euskaraz gaizki idatzitako kartelekin? Ne...\nHaurrak euskaraz erregistratzea: Oiartzunen eta Us...\nNoentiendotarrak euskarazko prentsaurrekoak salatz...


Herriko plaza eta guneak «jolaserako» aldarrikatu dituzte Gazteriakoek | El Diario Vasco\nHerriko plaza eta guneak «jolaserako» aldarrikatu dituzte Gazteriakoek\nLudoteketako eta Udaleko ordezkaria, aurkezpenean.\n'Plazatarrak' egitasmoa abian da berriro eta bihar, ostirala, izango da lehen topalekua, Enparantza Nagusian\nELI AIZPURU Jueves, 20 octubre 2016, 00:10\nUdalak Iturritxiki eta Txiki Txoko ludoteken bidez ekimen berria jarri zuen abian udaberrian. Ikasturte berrian ere egitasmoari heltzea erabaki da. Honela, 'plazatarrak' egitasmoa berriro martxan izango da bihartik, urriaren 21etik, aurrera.\nPlaza izango da topalekua, 17:30etik 19:30era bitartean. 'Herria ezagutuz' izango da lehen ekintza, HH5 eta LH6 bitarteko haurrei eta beren gurasoei zuzenduta.\nHaurrei eta gurasoei elkarrekin aisiaz eta herriaz gozatzeko aukera eskaintzea da helburua. «Giro lasaian, jolaserako eta lagunartean herriko espazio publikoak, batez ere plazak» berreskuratu nahi dira. «Haurrentzako herria guztiontzako moduko herria da, eta herrian parkeak baditugu, baina parkerik gabe jolaserako hamaika gune eta plaza ere baditugu; gurasoekin, anai-arrebekin, lagunekin... jolasteko. Eta horixe lortu nahi dugu, herritarrak guraso eta haur elkarrekin jolasean ikustea», esan dute antolatzaileek.\nHileko ostiral arratsalde batean herriko txoko ezberdinetan hainbat ekintza burutuko dituzte. Horrekin batera, gurasoek eta beren seme-alabek aisialdia partekatzea bultzatu nahi da. «Hilean arratsalde batez behintzat plan bat eskaini nahi diegu herriko familiei. Haurrak, erraz animatzen direla ikusi genuen udaberrian. Gurasoei, berriz, gehiago kostatzen zaie anima-tzea». Gurasoei dei berezia egitenzaie haurrekin aisia elkarbanatzeko eta egitasmoan parte hartzeko.\nZezen Beltz asteburu arrakastatsua Azpeitia se saca de la chistera toda una jornada completa de magia


Gabonetan kirol-udalekuak izango dituzte Galdakaoko haurrek | 97.5FM MOZOILO IRRATIA\nGabonetan kirol-udalekuak izango dituzte Galdakaoko haurrek\nGabonetarako, kirol-udalekuak antolatu ditu Galdakaoko Udalaren Kirol Arloak, bigarrenez, 5 eta 12 urte arteko haurrei zuzenduta. Izen emateko epea zabalik dago.\nBi astetarako prestatu dira udalekuak: abenduaren 23, 24, 26 eta 27an izango da lehen txanda, eta bigarrena, abenduaren 30 eta 31, eta urtarrilaren 2 eta 3an.\nJarduerak Unkinako eta Urretako kiroldegietan izango dira, baina hartarako gutxienez hogei inskripzio egon beharko dira. Udalekuen ordutegia 09:00etatik 14:00etara bitartekoa izango da; haurrak ekarri eta eramateko zerbitzua, berriz, 08:30etik 09:00etara eta 14:00etatik 14:30era.\nInformazio gehiago kiroldegietako harrera kontroletan eta erantsita doan kartelean.


Play jokoa Winx Club: Flora dressup Online:\nNeska gustatzen Winx Club albiste ona da. Orain, maitagarriak Winx Flora itxura zuk eragina izan dezake. Ilea, hegoak, galtzerdiak eta eskularruak, oinetakoak, arropa eta osagarriak, beste sorta bat aukeratu ahal izango duzu. Arropa guztiak aukeratu armairuan menuan da eta elementuak egokitzea da. Jokoaren bere diseinu koloretsuak eta atsegina itxura impresses. Jokoaren Kontrol saldu oso erraza da, besterik gabe, hartu saguaren ezkerreko botoia objektu eta neska arrastatu.. Play jokoa Winx Club: Flora dressup konektatuta.\nTekniko jokoa Winx Club: Flora dressup ezaugarri\nGame Winx Club: Flora dressup gehitu: 28.10.2013\nJokoa jokatzen: 5773 aldiz\nGame Rating: 4.32 errondan 5 (217 kalkuluen arabera,)\nBezalako jokoa Winx Club: Flora dressup Jokoak\nMaitagarriak tea party: cambio\nDeskarga jokoa Winx Club: Flora dressup\nEmbed Joko Winx Club: Flora dressup zure web orrian:\nJokoaren txertatu Winx Club: Flora dressup zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Winx Club: Flora dressup, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Winx Club: Flora dressup-rekin, baita ere, jokoa jokatu zen:


UDABERRIAZ GOZATZEN - AITA LARRAMENDI IKASTOLA\nLehen Hezkuntzako 4. mailakoak, ipuinen munduan murgilduta ibili dira azken hilabeteetan. Denek, elkarrekin zatika-zatika liburu berdina irakurri ondoren, ipuinak idazteari ekin zioten. Aste honetan, berriz, ipuinak txukundu, ilustrazioak egin eta opari moduan eman dizkiete Lehen Hezkuntza 3. mailako ikasleei. Ilusio handiz egindako lanak izan dira!\nBestalde, egun hauetako eguraldi eguzkitsuari etekina atera nahian, hiru geletakoek irteerak egin dituzte Andoainen barrena. Trentxikitik abiatu eta bide desberdinak hartu bazituzten ere, guztiek izan zuten ondo pasatzeko eta indarrak hartzeko aukera. Datozen bi astetan, etxekoei bide hauek erakusteko eskatu, bidaia-lagun bikainak izango dira eta!\n← MENDI IRTEERA\nBATXILERGOKO 2. MAILAKO IKASLEAK, ATE… →


Iruñeko Udalak ez dio bere superabita Madrili utzi nahi | Ekonomia | Berria\nIruñeko Udalak planto egin du. Adierazpen instituzional bat kaleratu du esateko ez dagoela ados Espainiako Gobernuak eta Espainiako Udalerrien eta Probintzien Federazioak (FEMP) aurreko astean sinatutako akordioarekin. Horren arabera, udalek euren superabita Madrili utzi beharko diote —hamar urtean itzultzeko obligazioarekin—, eta ezingo dira gehiago zorpetu.\nNeurriak kritika asko eragin ditu. Arabako, Bizkaiko eta Gipuzkoako aldundiek adierazi dute akordioak ez duela eraginik hiru lurralde horietako udaletan, eta, beraz, ez dutela beteko, edo horri lotutako edozein erabaki Kontzertu Ekonomikoaren Batzorde Mistoan adostu beharko dutela. Iruñeko Udalak ere ez du neurria bete nahi, eta hala berretsi zuten atzo Navarra Sumak eta EH Bilduk; Geroa Bai abstenitu egin zen, eta PSNk aurkako botoa eman zuen. Adierazpen horrekin, hiriburuko udalak aurrea hartu nahi izan dio Nafarroako Udalerri eta Kontzejuen Federazioak (FNMC) bihar egingo duen bileran hartu beharko duen erabakiari. Atzo bildu ziren, eta bi testu aurkeztu zituzten: bata, FNMCko presidente eta Azkoiengo alkate Juan Jose Castillorena (UPEI), eta, bestea, Antsoaingo alkate Ander Orozena (EH Bildu).\nEspainiako Gobernuak eta udalerrien elkarteak akordioaren berri eman zutenean, EH Bilduk aurkako jarrera agertu zuen, eta gogoratu maiatzaren 20an Madrilekin egin zuen akordioan —alarma egoera luzatzekoa— Nafarroaren zorpetze ahalmena handitzea adostu zutela.\nAtzo, Iruñeko alkate Enrique Maiak (Navarra Suma) Madrili leporatu zion udalak «banku zentral bat balira bezala» erabiltzea. Hainbat hiriburutako alkateek ere —tartean Bilbokoa— gutun bat idatzi dute neurriaren kontra, eta Quim Torra Kataluniako presidenteak hango udalei eskatu die ahal duten guztia egiteko euren superabita ez uzteko.


Erasotzailea krimenaren egunean, Gasteizen. EiTB Mediako bideo batetik ateratako irudia.\n2018ko apirilaren 20an, Gasteizko Lakua-Arriaga auzoan, emazte ohia eta amaginarreba ohia hiltzeagatik 50 urteko kartzela-zigorra ezartzea eskatu du Arabako Fiskaltzak. Akusatuaren emazte ohiak 43 urte zituen, eta haren amak 69, erasoan 33 eta 38 labankada jaso zituzten, hurrenez hurren.\nMinisterio Publikoaren akusazio idatzian, bi hilketa delitu egotzi dizkiote gizonari. Kartzela-zigorraz gain, bi seme-alaben guraso-agintea kentzea, eta horiek zein biktimen senide zuzenek milioi bat euro baino gehiagoko (1.220.000 euro) kalte-ordaina jasotzea eskatu du fiskalak.\nBestalde, akusazio partikularrak 55 urteko espetxealdia eskatu du, eta Clara Campoamor elkarteak, herri-akusazioak, 60 urteko zigorra.\nGizona Arabako Lurralde Auzitegian epaituko du zinpeko epaimahai batek. Epaiketaren data oraindik ez dute zehaztu.\nBikotearen krisia 2015ean hasi zen, eta emakumeak banantzea proposatu zion. Une horretan ez zen gertatu, gizonak eskatu ziolako.\nHala ere, tirabirak "gero eta sarriago" zituzten, eta 2017an dibortzioa eman eta bikoteak hitzarmen bat sinatu zuen.\nNahiz eta ezkontza hautsi, gizonak "ez zuen emazte ohiaren erabakia onartu", eta etxebizitza utzi eta berehala deiak egiten eta mezuak bidaltzen hasi zen, "mugimenduak eta jarduerak kontrolatzeko, eta batez ere emakumeak beste harremanen bat ote zuen jakiteko asmoz".\nEra berean, amaginarreba ohiarekin behin baino gehiagotan harremanetan jarri zen, bitartekaritza lanak egitea eskatzeko; baina emakumeak alabaren banantzeko erabakia babesten zuela ikusita, akusatuak jomugan jarri zuen.\nSeme-alaben bidez emazte ohiari min emateko asmoa agertu zien gizonak ezagunei. 2018ko apirilaren 20a baino lehen, emazte ohia eta amaginarreba ohia hiltzeko asmoa azaldu zien.\nFiskaltzaren arabera, azkenean gizonak biak akabatzeko erabakia hartu zuen. Apirilaren 19an saiatu zen, baina ez zuen lortu, ez zituelako etxean harrapatu.\nHala ere, hurrengo egunean berriro saiatu zen, eta eraikineko atarira sartu ondoren, bikotekide ohiaren solairura igo, eta biak atean harrapatu zituen. "Hiltzeko asmoz" biak sastatu zituen.\nBiak hil ostean, akusatua etxe barrura sartu zen. Txikizioa eragin eta etxebizitzari su eman zion ondoren, Ministerio Fiskalak azaldu duenez.\nOndoren, leihotik atera eta zortzigarren solairutik suhiltzaileek jarritako koltxonetan salto egin zuen. Akusatuak ez zuen zauri larririk izan, eta Santiago Ospitaletik pasa ostean, behin-behineko espetxealdia ezarri zion Gasteizko epaitegiak apirilaren 23an.


BBK Ikerketa Bekak – BIOCRUCES 19. – BBK bekak\nBBK Ikerketa Bekak – BIOCRUCES 19.\nGaixotasunen diagnosi, sendabide eta prebentzioan lagunduko duten jakintza edo ezaupideak sortzen laguntzeko xedeaz, BBK-k eta BIOCRUCES BIZKAIA OII-k (Biocruces Osasun Ikerketako Institutuak) lankidetza-hitzarmen bat izenpetu dute 2019-20 ikasturterako beste beka-deialdi bat egiteko.\nHautagaiak: Beka hauetaz balia daitezke goi-mailako tituludunak, espezialista-titulua Osasun Sistema Nazionalean (MIR, FIR, QIR, PIR, RIR, BIR) lortua baldin badute, eta beren prestakuntza-aldia 2017an edo 2018an amaituta edo 2019an amaitzekotan baldin badira (beste urte batzuk ere baloratuko dira, baina lehentasun txikiagoarekin).\nHautespena: Ebaluaziorako Azpibatzordea izendatuko da, eta besteak beste honako alderdi hauek balioetsiko ditu: deialdira egokitzea, eskatzailearen CV, ikerketa-proiektua, proiektuaren bideragarritasuna, gizarte-eragina eta osasun-sisteman duen eragina, BIOCRUCES BIZKAIA OII-ren arlo eta lan-ildoetara egokitzea, aurkezten duen Taldearen ikerketa-ibilbidea eta bera babesten duen ikertzailearen CV.\nGarapena: Bekak 12 hilabeteko kontratua emango du BIOCRUCES BIZKAIA OII-n, ekainaren 1eko 14/2011 Legeak, zientzia, teknologia eta berrikuntzarenak, xedatutakoaren babesean garatuko den kontratua. Dena den, atzerrian ospe nabarmeneko zentro batean 2 eta 4 hilabete arteko egonaldia egin beharko da, bai adierazitako denboraldian edota bukatu eta berehala. Egonaldiaren berri proiektuan eman behar da.\nFinantzaketa: Proiektu osoak bakarrik finantzatuko dira. Proiektua deialdi honen ondoriozko lan-kontratupean (gehienez %80) egingo da, baina kontratu partzial edo guardia-kontratuarekin bateragarria izango dena Bizkaiko Osakidetzako Erakunde Sanitarioetako edozeinetan edo BIOCRUCES BIZKAIA OII-ko beste sozietate-erakunde batean. Beste kontratu edo laguntza batzuekin osatu ahal izango da, eta batez ere atzerrian egin beharreko egonaldiari dagokionez, betiere BIOCRUCES BIZKAIA OIIri eta BBKri aurrez jakinarazita eta berauek baimendurik, eta gainfinantzaketarik ez dagoela justifikatuta.\nAukeraturiko hautagaiak sartzeko epea: 2019ko irailaren 1etik urriaren 31ra.\nDeialdiari buruzko argibide gehiago: https://www.biocrucesbizkaia.org


DIETONUS Bartzelonan erosi batetik €39\nSuper Dietonus pisua galtzea erosi Bartzelonan (Espainia)\nOna erosteko Dietonus Bartzelonan, izan behar du:\nNon erosi Bartzelonan Dietonus\nZehaztu ordena formularioa zure kontaktu xehetasunak lortzeko super tresna pisua galtzea Dietonus (kapsula) Bartzelonan prezio txiki bat. Espero dei bat aholkulari ordenatzen kapsulak Dietonusizango zuen azkar deitu etorkizun hurbilean. Lortzeko eta ordaintzeko ondasunak postetxean edo mezularitza nor entregatu partzelaren Bartzelonan.\nNon erosi kapsulak Dietonus Bartzelonan\nOna erosteko Dietonus at prezioa best Bartzelonan (Espainia), bete behar Duzu eskaera orria zure kontaktuak, enpresaren Kudeatzailea izango da deitu nahi duzun galdera guztiak erantzun, eta amaitzean entrega Dietonus at esan zuen helbidea. Ordaindu courier edo postetxean bakarrik bakailao on partzelaren. Bidalketa kostua Dietonus Bartzelonan bat postari zehaztutako helbide ezberdina izan daiteke, Espainiako hiri ezberdinetan, galdetu prezioa aholkulari baten ondoren ordenatzen kapsulak web orrian.\nDietonus Madrilen Dietonus Granada\nDietonus Sevillan Dietonus Malaga\nErabiltzaileen iritziak Dietonus Bartzelonan\nOrdena Bartzelonan Dietonus


Ahomentan | Herri oso bat berriz pentsatzeko atakan\nHerri oso bat berriz pentsatzeko atakan\nKennedyz eta Maoz, enpresaburuez eta DSBEaz, robotizazioaz eta prekaritateaz, honetaz eta hartaz aritu dira Jon Azua eta Mikel Navarro beren hausnarketan, ekonomiaz harago doan solasaldi batean.\nEzkerrean, Jon Azua, eta, eskuinean, Mikel Navarro, Bilboko kaleetan. Luis Jauregialtzo / Argazki Press\nHerbert Hooverrek, presidente zela, 1930eko hamarkadaren hasieran, gutun gordin bat jaso zuen Etxe Zurian. Testuan, kexu azaltzen zitzaion alkate bat, oso haserre, industria teknologikoaren «Frankenstein munstroa» zibilizazioa bera «irensten» ari zelako. Alkate hura Palo Alto herrikoa zen, hamarkada batzuk geroago berrikuntzaren muin bihurtuko zen herria dagoen eremua: Silicon Valley. AEBetako beste presidente batek ere helduko zion eraldaketaren demari, aurrerago. «Zera esan zuen presidente hark: 'Pertsonak lanik gabe utziko dituzten makina berriak asmatzeko gai diren pertsona talentudunak baditugu, orduan sinesten dugu pertsona horiek berriro lanean jartzeko bezainbesteko talentua ere izango dutela'. Presidente hura John Kennedy zen».\nPasadizoa kontatu duena Jon Azua da, Eusko Jaurlaritzako lehendakariorde eta Ekonomia eta Lan sailburu ohia. Solasaldi luzea izan berri du Mikel Navarro ekonomia katedradunarekin. Deustuko Unibertsitate Komertzialeko eraikin zaharrean aritu dira biak, Faculty Club areto dotorean, Bilboko kaleak astintzen dituen bero sapatik libre. Hamar urte igaro ditugu krisiaren lokatzetan sartuta, baina bi hizlariek ez dute bistatik galdu etorkizuna. Azken finean, mundua ez da gelditu, eta transformazio digitalaren aroa ere ez. Langabezia, itxiera, zorra, murrizketa eta halako kontzeptuak eguneroko ogia izan dira euskal ekonomian, baina pixkanaka azaleratzen ari dira fabrikazio aurreratua, industria 4.0, garapen berritzailea eta halako beste batzuk, datozen urteetako jarduna markatuko duten ideiak.\nPostkrisi egoera bati buruz hitz egin dezakegu, azkenik?\nMIKEL NAVARRO: Badaude duda batzuk munduko ekonomiaren inguruan. Ez dute bermatzen dena amaitu denik. Ez zaie ekin benetako erronka sozialei, eta ziurgabetasun politikoak agertu dira. Baina badirudi bizpahiru urterako egoera nahiko positiboa dela euskal ekonomiarentzat. Doikuntza handia izan dugu. Irten dira enpresarik ahulenak, eta geratu dira indartsuenak, hazteko aukera dutenak. Zorpetze eta kapitalizazio maila ikusita, posible lukete jauzia egitea. Egingo dute? Zalantzak ditut.\nLuis Jauregialtzo / Argazki Press JON AZUA: Ez zait askorik gustatzen krisiari eta postkrisiari buruz aritzea. Uste dut gizartea nekatuta dagoela. Krisia ukatzen zen lehen, eta orain ematen du mundu guztiak krisiaren irteerari buruz hitz egin behar duela. Uste dut etengabeko krisi batean bizi garela, hitz horrek balio badu. Oso krisi europarrean gaude. Batzuek diote kultura zuriaren krisia dela. Aldiz, zuri ez diren horiek ari dira beste abiadura batzuetan hazten, bestelako proiektu eta planteamendu emergenteekin, beste behar eta negozio eredu batzuekin. Egoera hau ez da bihar edo etzi desagertuko. Gu beste batzuk baino hobeto gaude, baina etxeko lan asko ditugu egiteko.\nGure egitura produktiboan aldaketa iraunkorrik eragin du krisiak, 1980ko edo 1990eko krisietan gertatu zen bezala?\nJ.A.: Gutxiago eragin du gure egiturak krisian. Aldiz, badira elementu ukiezin edo soft batzuk denoi eragiten digutenak eta zanpatzen gaituztenak. Aldaketa batzuk datoz, eta gizarte gisa ez gaude behar bezala prestatuta. Ez gu, ez ia inor. Megajoera bat da lankidetza ekonomia. Abantailak eta desabantailak ditu. Nola erantzungo diogu horri? Aldaketak datoz teknologian. Gakoa ez dago teknologian, negozio ereduan baizik; nola erabiliko dugun teknologia, zertarako. Arazoak ditugu gure jendea hezteko eta egokitzeko, enplegua berrasmatzeko, gizarte babesa berriz definitzeko. Oso konplexua da dena, baina badugu gaitasuna aurrera egiteko irekitzen ari zaigun mundu honetan.\nM.N.: Gure egitura ez da asko aldatu. Zientzia eta Teknologia Planak gaur egun dituen jarduerak bistan zeuden hamarkadaren hasieran. Geldialdi bat egon da biozientzien arloan, eta tiraka jarraitzen dute fabrikazio aurreratuak eta energiak. Oinarrizko metalgintzak akaso pisu pixka bat galdu du ekonomian. Aldaketa azpitik doa gehiago. Azterketek esaten dizute gaur egun herrialdeak, eskualdeak ez direla espezializatzen ari sektoreetan edo klusterretan, baizik eta balio kate jakin baten esparru zehatzetan. Esaterako, jada ez da nahikoa ibilgailuen sektorean egotea. Ibilgailu bat egiteko behar diren elementuen balio katean non zauden ikusi eta non egon nahi zenukeen pentsatu behar duzu, eta migrazio horretarako prestatu.\n«Molestatzen dit Jaurlaritzaren politika neoliberalak kritikatzen direnean. Demontre, neoliberaletik gutxien izan duen gobernua da. Esku-hartzailea izan da 1980. urtearen hasieratik»\nJ.A.: Kate global horiei glokal esan ohi diet, tokian tokiko eragina garrantzitsua delako oraindik. Herrialde bati paradoxa ikaragarria sortzen zaio. Zeuk enpresa baten lehiakortasunari laguntzen diozu zeure indar guztiarekin —izan liteke Euskadin Gamesa-Siemens, adibidez— balio kate horretara iristen, baina zalantza da: bai, Gamesa ari da hor kokatzen, baina ari da Euskadi bera? Edo ez? Iberdrola badago nazioarteko balio kate aparteko batzuetan, baina, ziur aski, gehiago bideratuta daude Ipar itsasora, Eskozian dituen bazkideen eskutik, eta hor ez dira hain agerikoak euskal lurraldeentzat egon daitezkeen etekinak epe ertainera edo luzera begira.\nEz da erraza egoera behar bezala interpretatzea. Industriaren balio erantsia %3ren bueltan hazi da azken urteetan, baina enplegua ez. Nola da posible? Navarrok badu azalpena: «ABLEak dira». Aldi baterako laneko enpresen bidez kontratatzen diren langile industrialak zerbitzuetan zenbatzen dituzte estatistikek. «Ez digute balio iraganeko adierazleek», zehaztu du Azuak, eta txiste batekin laburbildu du: «Tipo batek topo egiten du beste batekin, eta galdetzen dio: 'Zer ari zara farol horren azpian?'. 'Bada, izkina hartan galdu nuen eraztunaren bila'. 'Baina zergatik ez duzu han begiratzen?'. 'Hemen dagoelako argia'». Pixkanaka, industriak euskal ekonomian duen garrantzira jo du solasaldiak.\nJ.A.: Industria ez da bakarrik garrantzitsua bere horretan edo egiten duenagatik, baizik eta baldintzatzen du, neure uste onerako, enplegu eta harreman eredu bat. Balio horiek egiten dute, oro har, gizarte industrialek hobeto eustea krisiari. Eredu ekonomikoa da, noski, baina baita eredu sozial bat ere, kulturala, asko laguntzen duena. Era berean, ahalmen handiagoa du teknologia proiektuak, I+Gkoak bultzatzeko.\n«Bateragarria da aurrerapen teknologikoa egotea eta enplegua sortzea. Bai, lanbide batzuk galduko dira. Hori da estatuaren funtzioa: galtzaileak konpentsatzea, aurrerapena geldi ez dadin»\nM.N.: Industriak dituen etekinetako bat da soldata aldeak zerbitzuetan baino txikiagoak direla, eta, horregatik, bada kohesio elementu bat.\nJ.A.: Baina gauza asko ari dira aldatzen, eta egokitzeko, aurrea hartzeko, mentalitatea behar dugu. Herrialde gisa ibilbide positiboa egin dugu urte hauetan guztietan, eta indar handiagoz harrapatzen gaitu. Etengabeko azterketa bat da, ordea. Nekeza.\nLuis Jauregialtzo / Argazki Press M.N.: Bada beldurtzen nauen fenomeno bat. Begiratzen diozu ekoizten ari zaren horri, edozeri, eta atzean dagoena ezkutatzen zaizu. 4.0 industria jende askok ikusten du gauza teknologiko huts baten moduan. Ez da. Negozio eredua da aldatzen ari dena. Aurrerantzean ez dizute makina-erreminta bat erosiko. Ez, makina horren zerbitzua ordainduko dizute. Horrek zer eskatuko du? Enpresak hasiak dira makinen mantentze lana azpikontratatzen, baina gero agian langileak ere jarri beharko dituzte. Azkenean, euskal enpresa batek finantzaketa, mantentze lana edo langileak bere gain hartu beharko ditu nazioartean aritzeko. Badute gure enpresek finantzaketa eta kudeaketa gaitasuna horretarako? Pentsatu al dute? Nik ez dut ikusten.\nJ.A.: Horri lotuta, erabakitzeko zentroak daude. Apurtu behar dugu iraganeko logikarekin. Erabakitzeko zentroei buruz hitz egiten dugu eraikin bat edo zerga egoitza hemen izatea balira bezala. Kontzeptu estatiko hori ez dator bat errealitatearekin. Gakoa da non dauden geuk munduan nahi ditugun eragiketak kudeatzen, erabakitzen, definitzen eta kontrolatzen dituzten buruak. Munduan dagoeneko ez dizkizute produktuak erosi nahi: irtenbideak nahi dituzte. Ezagutzaren transferentzia bat nahi dute.\nParadoxa bat ekarri du krisiak. Herrialde aurreratuetan, Europako Batasunean esaterako, berriro hitz egiten da industria politikaren, eskulangintzaren beharraz. Abantaila dugu hor?\nJ.A.: Abantaila badugu, frogatu dugulako badakigula egiten. Gainera, haize kontra joan ginen. Maila pertsonalean, poztasun txiki bat ere badut. Sekulako egurra ematen zidaten industria politika proposatzen nuenean. Jende asko konbentzitu behar izan nuen. Zorionez, geure herrialdea hori zen. Ezin da goizetik gauera herrialde bat aldatu. Ez haren kultura, ez haren egitura ekonomiko industriala. Ez dakit zer gertatuko zitzaion herrialde honi industria salbatzeko apusturik egin ez bagenu.\nM.N.: Askotan aipatzen da lehiakortasuna maratoi bat dela. Nik nahiago dut esan triatloi bat dela. Eta uste dut triatloi horretan guk oso ongi egin dugula lehen fasea. Abantaila handia atera diegu besteei, baina orain beste etapa bat dugu aurrez aurre. Industria politikan, ulertu behar duzu non dauden jarduera hobi berriak. Ongizatean daude, alor horretan aberastasuna sortzean daude. Ez dugu gastu sozial huts baten gisan ulertu behar ongizatea. Hori ez dago oraindik barneratuta. Industria soilik industria hutsa den eskema klasikoekin segitzen dugu hemen.\n«Langabezian dagoen batek irakurriko du hau, eta pentsatuko du baboa naizela, baina mundu pribilegiatu baten muinean gaude»\nJ.A.: Geure benetako apustua da gizarte beharretatik garatzea eta ateratzea negozio eredu eta aberastasun funts berriak. Herri honek dituen beharren eta arazoen mapan daude etorkizunaren oinarria emango diguten irtenbideen iturriak. Osasun arloa, esaterako, soilik osasun arreta balitz bezala ikusten da oraindik. Arreta garrantzitsua da, noski, baina ez zaio erreparatzen izan dezakeen alde ekonomikoari eta aberastasunari. Jon Darponi esaten diot berak lidergoa hartu behar duela biozientzietan. Ez Arantxa Tapiak. Hezkuntza, ongizate soziala, energia, hor dago koska.\nM.N.: Beste kontu bat. Orain politika industriala aldarrikatzen denean, ez da aldarrikatzen estatu orojakile bat behar dugula, baina konturatzen zara beste gobernantza eredu bat behar duzula. Lehiakortasunean denak eragiten du. Eta bestelako gobernu bat behar dugu. Ezin da silo ezberdinetan, departamentu itxietan banatuta egon...\nLuis Jauregialtzo / Argazki Press J.A.: Noski, hori da eraldaketa handia.\nM.N.: Are gutxiago gurearen moduko herrialde konfederal batean, non eskumenak ez diren esklusiboak, baizik eta partekaturikoak. Gutxi aurreratu da. Ez dut ikusten ikuspegi global hori. Badugu zientzia eta teknologia plan bat, baina gero badago internazionalizazio plan bat, industriako beste bat, lanbide heziketakoa, unibertsitatekoa, eta abar. Nik eskatzen dut garapen plan oso bat berrikuntzan oinarritua, non pieza bakoitza ez den modu independentean diseinatuko. Egin da urratsen bat, baina azkarrago egin beharko genituzke. Ondoren, tresnak definitu behar dituzu. Ezin duzu jarraitu aspaldi sortutako programekin.\nJ.A.: Politika industrialari buruz ezin dut ahaztu gauza bat. Molestatzen dit, eta barre egiten dut batzuetan, Eusko Jaurlaritzaren politika neoliberalak kritikatzen direnean. Demontre, neoliberaletik gutxien izan duen gobernua izan da! Esku hartzailea izan da 1980. urtearen hasieratik. Esku hartu du ekonomian, industrian, osasunean, hezkuntzan. Ez zaio merkatuari bere kasa utzi, eta salba dadila salba daitekeena.\nEskulangintza aurreratuaren, energiaren eta biozientzien alde egin da. Beste sektore batzuetan galdu ditugun lanpostu ondo ordaindu guztiak ordezkatzeko enplegua sor daiteke sektore berri horietan?\nJ.A.: Bai, etorriko diren jarduera berri horietan guztietan enplegua sortzeko ahalmenak ez du mugarik. Berrikuntzarekin asmatzen badugu, mundu erabat ezezaguna dugu aurrez aurre. Kontuan hartu, hala ere, berrikuntzak, aldaketaren teknologia berriek, jarduera ekonomiko guztietan izango dituztela ondorioak. Gakoa da berriz planteatu behar ditugula gure negozio ereduak, gure antolakuntza soziala, gure gizarte beharrak. Begiratu zenbat geratzen den egiteko ongizate sozialean, arreta aringarrietan, dependentzian eta etxebizitzan bertan.\nM.N.: Inoiz ez diot ikusi arazorik horri, ea enplegu berriak nondik aterako diren.\nMikelek kezka bat aipatu izan du: bakarrik produktua berritzeari eman izan zaiola garrantzia hemen, eta alde batera geratu direla negozio ereduen eta antolakuntzaren arloko berrikuntzak, justu 4.0 industria horrek eskatzen dituen kontuak.\nJ.A.: Hanka sartuko genuke pentsatuko bagenu 4.0 iraultza horretan guztia teknologia dela, eta negozio ereduan ez bagenu indarrik jarriko. Produktua jadanik ez da makinatik ateratzen den totxo bat. Irtenbide bat da, zerbitzu bat eman behar duzu, eta horrek eskatzen dizu antolakuntza, bitartekoak, prezioa, nola eskainiko duzun, nori, eta hori guztia inbertsio handia da alor askotan. Ez dizu askorako balio torlojuak egiten jakiteak —edonork egin ditzake—, ezta trenak egiten jakiteak ere —mundu guztiak egin ezin ditu—. Munduko tren onena egin dezakezu, baina agian ez da nahikoa izango munduan saldu ahal izateko. Zeure balio erantsia negozio eredua da, nolako oinarriak eta kultura dituzun.\n«Herri gisa, aritzeko marjina itzela dugu. Gobernantzan, politiketan eta herrialdearen eraikuntzan, erraldoia da hobetzeko dugun abagunea»\nBaina posible da eraldaketa ekonomiko hori sostengatzea enplegu prekarioan eta izoztutako soldaten gainean?\nM.N.: Estatistikek esaten dute argi eta garbi langabezia jaisten ari dela. Marxek zioen bezala, erreserbako armada murrizteak langile klasearen negoziazio ahalmena handituko du, eta soldatak igoko dira. Dena den, ez da onargarria ordainetan igoerarik ez egotea ditugun hazkunde eta susperraldi erritmoekin. Hori esanda, uste dut aintzat hartu behar dela euskal ereduaren berezitasuna. Gaztela eta Leongo Lanbide Heziketa duala ikusten aritu naiz. Ikasle batek ere ez du kontraturik, ez du bekarik edo soldatarik kobratzen. Valladolideko Michelin lantokian, kobratu egiten zieten enpresako jatetxean. Geure errealitatea bestelakoa da. Gauza onak ere aitortu behar ditugu.\nLuis Jauregialtzo / Argazki Press J.A.: Benetako ahalegina da lan mundu bat hastea. Eta bai, lege babesa eman behar da. Kontratua izatea, edozein, baina legezkoa. Inork ez dezala lan egin kotizatu gabe, ordaina edozein izanda. Ezin duzu ahaztu gaur egun dugun ongizate sarea ere; ez dugu beti izan halakorik. Multzo osoa aintzat hartu behar duzu gauzak baloratzeko. Baina ulertzen dut langabea banaiz eta, batez ere, 45 urtetik gora baditut izorratuta nagoela, ikusten dudalako oso ataka zailean nagoela lehen neukan egoerarekin alderatzeko moduko zerbait aurkitzeko. Ulertzen dut hori, baina ezin dugu gasolinarik bota sute bat pizteko. Jendeak aukera handiagoak izan ditzan lan egin behar dugu, eta segurtasunen bat ere eman, ahal den neurrian. Kontuz ibili behar dugu horrekin guztiarekin.\nM.N.: Une jakin batean akats bat egin zen, diru sarrerak bermatzeko politikak eta enplegukoak nahastu zirenean. Enplegu bulegoetan dagoen jendeak argi eta garbi esaten dizu: kolektibo bat laneraezina da. Dirua botatzen ari zara. Onartu gastu sozial bat duzula hor, eta zeure egin. Ezberdindu behar duzu zer konpon dezakezun enplegu politiken bidez eta zer ez, eta azken horri politika sozialen bidetik eraso egin.\nJ.A.: Atzera egin behar da. DSBEaren kudeaketa Lanbidetik atera behar da. Ilarak eragotzi behar dira. Ezin diozu estigmarik jarri langabezia edo laguntza sozialak kobratzera doan pertsonari. Baditugu tresnak banan banako arreta pertsonala eta diskretua emateko. Atzera begiratuta, uste dut asmatu genuela gizarte soldata bat sortzea erabaki genuen garaian.\nHarvardeko Unibertsitatearen eredua hartuta, lehiakortasunaren inguruko ikastaro bat sortzeko proiektuak elkartu zituen lehen aldiz Azua eta Navarro, orain dela hamarkada bat baino gehiago. Lehen ahalegin horren fruitua izango zen gero Orkestra, Lehiakortasunerako Euskal Institutua. Lehiakor izaten segitzeko bideak, berrikuntza, klusterrak —Azuaren agintaldian hasitako sistemak—, teknologia zentroen egoerak eta enpresaburuen izaerak hartu dute lekua solasaldian, besteak beste.\nKrisiaren aurretik genuen lehiakortasunari eusten diogu?\nM.N.: Biztanleko errenta da ondo egiten ari zaren ikusteko azken emaitza, eta hor susperraldi garrantzitsua egon da. Niretzat, susperraldi horren oinarria da garrantzitsuena. Espainiako eredutik aldendu ginen, eta irteeran ere aldendu gara. Produktibitatea igo zen Espainian, jende asko kanporatu zuelako lan merkatutik. Orain, produktibitateak hazteari utzi dio. Geurean osasuntsuagoa da irteera. Bi hanka ditu. Soziala da bat, mundu guztiaren onerako baita langabezia murriztea, baina ezin duzu produktibitatea etorkizunerako utzi, eta hori da beste hanka. Beste alor batzuk ez dira hain positiboak. Berrikuntzan egiten den ahalegina erori egin da 2012 edo 2013tik. I+Gerako gastua ere bai. 2015ean, 1.600 enpresak egiten zituzten I+G jarduerak, eta urtebetean ehun erori dira zerrendatik.\nZentro teknologikoen jarduna gero emaitza produktiboetan islatzeko zailtasunak daude?\nJ.A.: Krisiaren aurretik ere kritika hori egiten genuen, barne mailan. Ia bakarrik neurtu izan da input-a. Zenbat ikertzaile dituzun, zenbat diru sartzen duzun I+Grako, EBko zenbat proiektutan zauden. Baina galdera da: zer egiteko? Oinarri teknologikoa duten zenbat enpresa berri atera dira zentroetatik? Hogei bat? Zenbat lanpostu dituzte? Bizpahiru batez beste? Zein da merkatuko kontratazioa, erreala? Ez dira oso emaitza arrakastatsuak.\nM.N.: Badago adierazle on-on bat. Hemengo zentroak Fraunhofer eredua kopiatzen saiatu dira. Bada, han neurtzen dute zentroetako zenbat langile joaten diren gero enpresa pribatuetara. Hemen ere sartu zen, neurgailu gisa, eta, nik dakidala, gutxien aurreratu den adierazlea da. Sarea berrantolatzen saiatzen ari da egungo gobernua. Eskaintza ikaragarri zabala sortu genuen, baina enpresek ez zuten hortik edaten. Hala ere, kritikoa naiz, baina pasiboa baino gehiago da aktiboa. Gaitasun teknologiko hori orain sortu nahiko bagenu, ezinezkoa litzateke.\n«Etorriko diren jarduera berri guztietan enplegua sortzeko ahalmenak ez du mugarik. Berrikuntzarekin asmatzen badugu, mundu erabat ezezaguna dugu aurrez aurre»\nUrte asko igaro dira enpresak sektoreko klusterretan batzen hasi zirenetik. Batek pentsatuko zuen elkarlan eta aliantza gehiago sortuko zirela hortik. Zergatik ez da gertatu?\nJ.A.: Elkarrekin lan egitea oso zaila da. Ez da enpresen edo pertsonen DNAren parte. Denok diogu elkarrekin lan egin nahi dugula, baina errezeloak ditugu. Konfiantza ezin da inprobisatu. Urteak behar dituzu. Gainera, Euskadin, gure enpresa egitura dela eta, lider asko ditugu; bakoitzak proiektu edo produktu bat ondo egiten jakin du, eta ez dago prest ondokoari lidergoa uzteko.\nJustu kontrakoa zegoen galdetegian. Ea lidergo faltaren ondorioz ez diren enpresak hazten.\nJ.A.: Edozein alor hartu, eta gezurra dirudi hazkunde handiagoa edo aliantzak egon ez izana, bai. Gero enpresaburu lider bakoitza ezagutzen duzunean, haiekin hitz egiten duzunean, konturatzen zara ezin direla enpresak elkartu. Izan daitezke herri berekoak eta antzeko ibilbideak eduki. Ez daude amore emateko prest!\nM.N.: Orkestran irakasle gonbidatu bat izan genuen. Enpresa familiarrak aztertu zituen hemen eta Alemaniako Baden-Wurttenberg estatuan. Kultura ezberdinak dira, erabat. Hemengo enpresaburuak bereziak dira. Ez daude prest enpresaren kontrola uzteko. Ezergatik ez. Sinestezina da. Ez dute galdu nahi kontrola, aukera egon arren enpresa handitzeko. Sektore askotan pentsatu behar dugu ahaleginak barreiatzen ari garen eta merezi duen, autonomiari eutsita, aliantzak bilatzea.\nJ.A.: Kalean nagusi den topikoaren aurka, ez da bakarrik dirua lortzeko grina duen enpresaburua. Ez. Proiektuan sinesten du. Badaki bere enpresak duen balioa, baina hor jarraitu nahi du.\n«Lehiakortasuna tritloi bat da. Lehen fasea oso ongi egin dugu. Abantaila handia atera diegu besteei, baina orain beste etapa bat dugu aurrez aurre»\nM.N.: Aurrezki kutxak galdu zirenean, finantza tresna oso garrantzitsua galdu zen. Orduan, enpresa batzuk beste finantza merkatu batzuetara hasi dira jotzen, Londresko Cityra eta horrelakoetara. Konturatu dira finantzaketa egon badagoela. Faltsua da dirurik ez dela egon. Hori bai, gobernu korporatiboan sekulako aldaketak exijitzen dizkiete diruaren truke. Alde batera geratu behar zuten, eta hori jakin dutenean, kontrolari eusteko gogoa nagusitu da. Nahiago izan dute euren hazkunde erritmoarekin segitu, bereizita.\nJ.A.: Mentalitate gisa, positiboa da, baina ez ditu gauzak errazten. Ematen du enpresa guztiak daudela Londresen ilara egiten ea Goldman Sachsek erosiko dituen, eta ez da horrela. Multinazionalen, inbertsio funtsen edo arrisku funtsen jomuga diren enpresa oso erakargarriak ditu Euskadik. Ikusten dute sendotasuna eta balioa badaudela hor. Kostatzen da zerbait gertatzea, ordea.\nBaditugu eskumen eta tresna politiko nahiko eraldaketa handi horri aurre egiteko?\nJ.A.: Gehiago beharko genituzke eta eskatu behar ditugu, baina gure gerra ez da bakarrik falta zaizkigun eskumenak eskatzen ibiltzea. Sustapen deitzen zitzaion horren oso zalea naiz. Geure estrategia definituta, eskumenetan oinarritutako tresnak baditugu, primeran, eta ez baditugu, aurrera egiteko beste moduren bat bilatu beharko dugu. Zentro teknologikoei buruz aritu gara. Alor horretan, duela urte gutxi onartu zitzaigun eskumena ofizialki. Itxaroten geratu bagina, orain ez genuke sarerik edukiko. Industrian ere, antzera: ez genuen ezer egingo.\nM.N.: Zentralizazio prozesu ikaragarria egon da. Harritu nau nolako egurra eman zaion EAJri, zabaldu zaion aukera bat baliatu eta egoki negoziatu duenean eskumenen itzulketa bat. Herri gisa jokaldi ona zen.\n«DSBEaren kudeaketa Lanbidetik atera behar da. Ilarak eragotzi behar dira. Ezin diozu estigmarik jarri langabezia edo gizarte laguntzak kobratzera doan pertsonari»\nJ.A.: Izan beharko duzu norbait Madrili egunero kontra egiteko. Ziur aski, Jaurlaritzarekin paraleloan lan egiten. Baina gobernuak barne aldaketei eman behar die lehentasuna, eta ikusi noraino irits daitekeen. Aurrera egiteko tarte handia dugu. Dena eskatu behar dugu, aukera guztiak zabalik utzita, hobeto gaudelako. Ez dut nahi behera egin besteen pare jartzeko. Ez dut nahi egon CEOEren jokoen menpe. Ez dut nahi De Guindosek erabakitzea gauzak nola egin behar ditudan. Ez dut nahi ez aitortzea hemen bestelako errealitate sindikal bat badugula.\nM.N.: Dena den, borroka handiena hemen dago. Bat bitan banatzen da liburuan, barruko eta kanpoko kontraesanei buruz aritu zen Mao. Garrantzitsuenak, niretzat, barrukoak dira; hemen zer eraiki dezakegun. Herri gisa, aritzeko marjina itzela dugu. Txikia balitz, agian gehiago begiratu beharko genuke kanpora. Gobernantzan, politiketan eta herrialdearen eraikuntzan, erraldoia da hobetzeko dugun abagunea.\nJ.A.: Herri modura, oinarri apartekoa dugu etorkizunera begira. Gure lorpen sozialak, gure aberastasuna nahiko lituzkete beste batzuek. Herri moduan, gizarte moduan, pribilegiatuak gara. Langabezian dagoen batek irakurriko du hau, eta pentsatuko du baboa naizela, baina mundu pribilegiatu baten muinean gaude. Hori bai, kontuz. Aldaketa ikaragarri baten erdian gaude, etengabekoa da, eta asko exijituko digu. Ondo egin dezagun lan, eta har ditzagun arriskuak.\nMundu aldakor horren eraginak Euskal Herriaren moduko herrialde txiki bati ere iristen zaizkio. Joera eta erronka globalak kolpeka datoz. Globalizazioaren geroari, robotizazioari eta antzeko kezka orokorrei ere begiratu diote elkarrizketatuek.\nGoia jo du globalizazioak?\nM.N.: Grazia egin zidan Trumpek boterea hartu zuenean eta merkataritza itunak eteten hasi zenean ezkerra bera komertzioaren nolabaiteko liberalizazioren bat eskatzen hasteak. Oro har, irekiera ona da. Abantailak gehiago dira. Galtzaileak egongo dira, noski, baina, orotara, gehiago izango dira irabazleak. Ekonomia nahiko argia da horretan. Beste kontu bat da irekiera horrek inolako kontrol demokratikorik ez izatea.\nJ.A.: Globalizazioaren kontzeptu sinplista bera erabat dudan jartzen dut. Gaiaz abusatu da. Munduan ondasun eta zerbitzuen trukea erraztea, oro har, onuragarria da. Bai, baina etekinak oso desorekatuak dira. Desorekak ezinegona sortu du. Gaiaren mamia garapen inklusiboa da. Hazkundea baino gehiago, globalizazioa baino gehiago, gakoa da inklusiboa den edo ez gizarte bakoitzean lortzen dugun maila. Hor dago erronka. Bestalde, tokiko eraginak esaten den baino eragin handiagoa du. Zuk munduko merkataritza itun guztiak sina ditzakezu, baina horrek ez zaitu lehiakorrena egiten. Enpresa guztiek ez dute zertan globalizatu, eta egin ohi duten lehen gauza izaten da auzokoekin internazionalizatzea.\nM.N.: Jarduera ekonomiko gehiena ez dago internazionalizatuta, eta gehien hazten ari diren klusterrak dira tokian tokikoak, ez nazioartekoak. Paradoxikoki eta gehien zabaldu ohi den mezuaren aurka, enplegua, geroz eta gehiago, etxeko merkatuaren menpe egongo da, industriaren pisua geroz eta txikiagoa delako.\n«Hemengo enpresaburuak bereziak dira. Ez daude prest enpresaren kontrola uzteko. Ezergatik ez. Sinestezina da»\nAurrez aurre jarri ohi dira protekzionismoa eta erabateko liberalizazioa, erdibiderik gabe.\nM.N.: Michael Porter adituak dio arau batzuk behar direla, ingurumenekoak edo sozialak, adibidez. Alde positiboak daude globalizazioan, eta ezkerraren klixe batzuk hautsi behar dira, gauza on horiek askotan estali baitira. Baina alde negatiboak ere badaude, eta hor sartzen da jokoan estatua. Merkatuak bere horretan ez du funtzionatzen, ez da eraginkorra; sektore publikoa behar du ondoan.\nBeste eztabaida globala da robotizazioaren eta inteligentzia artifizialaren hedapena. Esaten den bezainbeste enplegu desagerraraziko du?\nM.N.: Ez. Ekonomiak frogatu du hori. Berrikuntza, bere hartan, ez doa enplegu sorreraren aurka. Pentsa zenbat denbora igaro den industria iraultzatik eta nolako automatizazio maila lortu den, eta lehen baino askoz lanpostu gehiago daude. Bateragarria da aurrerapen teknologikoa egotea eta enplegua sortzea. Galtzaileak egongo dira prozesuan, bai. Lanbide batzuk desagertuko dira, bai. Hori da estatuaren funtzioa: galtzaileak konpentsatzea, aurrerapena gelditu ez dadin.\nJ.A.: Ez dago ebidentzia argirik. Gero eta argitalpen gehiagoren ildoa da jendea beldurtzeari utzi behar zaiola esanez teknologiak lanpostu guztiak akabatuko dituela. Horren ordez, pentsa dezagun etorkizunean beharko dugun enpleguan, teknologiak eredu ezberdinetan izango dituen aplikazio berrien ondorioz. Aukeraz beteriko mundu zoragarria dugu aurretik, atzo arte ezinezkoa zena egitea errazten duten teknologiak, ia mundu guztiak eskura dituenak, gainera.\nDeustuko Unibertsitatean Zientzia Ekonomikoak ikasi zituen, eta, harrezkero, irakaskuntzaren eta ikerkuntzaren munduarekin duen loturari eutsi dio. 1988. urtean doktoretza atera zuen, eta, sei urte geroago, Ekonomiako katedradun bihurtu zen, Deustuko Business School Fakultatean. Orkestra institutuan ikertzaile seniorra da, eta erakundea sortu zenetik hainbat kargu izan ditu. Besteak beste, institutuaren zuzendari akademikoa izan zen abiatu zenean. Egun, MOC Lehiakortasunaren Mikroekonomia Ikastaroa zuzentzen du, zeina Harvardekin elkarlanean ematen baita. Industriaren lehiakortasunean eta berrikuntzan espezialista da, eta hamabost bat liburu eta dozenaka artikulu idatzi ditu gai horri buruz. EBk espezializazio adimendunari buruz martxan duen plataformako kide da, eta Ekonomiaz aldizkariko erredakzio kontseiluan dago.\nIndustria ingeniaria da, Mexikoko Anahuac eta UNAM Unibertsitatean eta EHUn ikasitakoa. Ondoren, negozioetako eta administrazio publikoko doktoretza atera zuen Lasalle Unibertsitatean, AEBetan. 1980ko eta 1990eko hamarkadako krisien kudeaketan zuzenean parte hartu zuen, zenbait ardura publiko izan baitzituen. Sustapenerako eta Garapen Ekonomikorako diputatua izan zen Bizkaian, 1983tik 1985era. Gero, Eusko Jaurlaritzara igaro zen, Lan eta Osasun sailburu gisa. Presidentetzako idazkari izan ostean, lehendakariorde eta Industria sailburu izan zen 1991tik 1995era. Mundu akademikoan asko aritutakoa da —Orkestraren sustatzaile izan zen, Harvardeko Lehiakortasun Institutuan irakasle da—, eta hainbat enpresatako aholkulari edo administrazio kontseiluko kide da. E-novating lan think tank plataformako presidentea ere bada.\nTestuak: Ivan Santamaria


naiz: agenda - ‘Sugeak eta sugegorriak: ospe txarraren biktimak’ erakusketa\n25/02/2014 - 31/03/2014\n‘Sugeak eta sugegorriak: ospe txarraren biktimak’ erakusketa zabalik da Donostiako Cristina Enean martxoaren 30era arte.\nGizartean suge eta sugegorrien irudi kaxkarrari buruzko kontzienziazioa kanpaina baten barruan dago erakusketa. Sugeak oso mehatxatuta bizi diren animaliak dira; alde batetik, haien kontserbaziorako jasaten dituzten mehatxuak daude eta, beste aldetik, benetazkoa ez den mehatxua jasaten duen gizartearen jazarpena.\nSugeak ez dira arriskutsuak, baina euren fama txarraren eta mitoen biktimak dira. Ezagutza ezak eta fundamentu gabeko kondairek dakarte gehiegizko beldur hori.\nSentsibilizazio kanpaina hau animalia hauek jasaten dituzten aurreiritzi eta mitoak ezeztatzeko helburuarekin egiten da; hauen ezaugarri berezien ezagutza handitu nahi da, eta batez ere hauenganako lilura sortu Gipuzkoako ondare naturalaren parte garrantzitsu bezala baloratzeko.


Hondakinen frakzio organikoaren gaikako bilketan izena emateko kanpaina berria abiatu du Udaltaldek - - Aiaraldea.eus\nHondakinen frakzio organikoaren gaikako bilketan izena emateko kanpaina berria abiatu du Udaltaldek\nJaione Pagazaurtundua Arbide 2015-10-26 08:15\nUdaltalde 21 Nerbioi-Ibaizabalek, bosgarren edukiontziaren eta autokonpostatzearen bidez, etxeko hondakinen frakzio organikoaren gaikako bilketa hedatzeko prestatu duen informazio kanpaina berria abiatu du.\nBigarren kanpaina horrek parte hartzen duten etxe kopurua bikoiztea nahi du eta bost hilabetetan garatuko da besteak beste Arakaldo, Arrankudiaga-Zollo eta Orozko udalerrietan.\n2014ko urriko lehenengo informazio kanpainatik gaur arte 1.695 etxek eman dute izena borondatezko gaikako bilketan. Udaltalde 21eko zazpi udalerrietako etxebizitzen %15,4 suposatzen du horrek. Horietatik, %85,85ak bosgarren edukiontzia aukeratu du eta %14,15ak autokonpostatzea.\nEskualdeko hondakinen gaikako bilketan herritarren parte-hartzean bultzada berri hori bat dator 2020 EAEko Hondakinak Prebenitzeko eta Kudeatzeko Plana eta Hondakinen Esparru Zuzentarauarekin.\n1) Atarian jarriko den kartela.\n3) E-maila: konposta@ut21.org.\n4) Telefonoa: 94 621 54 72.\n5) Banaketa puntu finkoak: Udaletxeak, Eskualdeko Jasangarritasun Bulegoa Arrankudiagan eta Abusu Zentru Sozio-kulturala Arrigorriagan.\nBosgarren edukiontzian inskribatutako etxe bakoitzak, doan josoko du birziklapen kita: 10 litroko edukiera daukan ontzi bat, 100 poltsa konpostagarri, edukiontzia zabaltzen duen giltza eta argibide itsasgarria.\nOrtua edo lorategia daukaten etxebizitzei autokonpostatzea eskaintzen zaie, modu horretan, beraien hondakin organikoekin erabilgarria izango zaien ongarria edo konposta sortu ahal izango dutelarik.\nInskribatutako etxe horiek ere doan jasoko dute autokonpostatzeko kita: konpost-ontzia, aireztagailua eta autokonpostatzeko gida. Inskribatutako pertsonei informatuko zaien formakuntza tailerretan banatuko da material hau.\nBosgarren edukiontzian landare jatorria daukan hondakinak sartu daitezke, freskoak naiz kozinatuak: frutak, barazkiak, lekak, ortuariak, ogia eta opilak, paperezko ahozapiak, kantitate txikietan lorategiko hondarrak, fruitu lehorrak eta abar.\nHondakin horiek Bizkaiko Foru Aldundiaren Konpostegira eramaten dira, non nekazaritzarako eta lorezaintzarako ongarri edo konpost bilakatzen diren. 2014ko azaroan zerbitzu berri hori martxan jarri zenetik igaro diren hamaika hilabeteetan, biohondakin horien 153.301 kilo bildu dira eskualdean. Gainera, inskribatutako 240 etxeetan 31.200 kilo konpostatu dira zuzenean.


Nola Neurtu eta Hobetu Zure Twitter Marketing Estrategia Martech Zone\nEz dago albiste gehiegirik Twitterren aurrean eta oraindik ez dut Jacken berririk izan Twitterren gutun irekia. Hori bai, oraindik ere Twitter erabiltzen dut egunero, balioa aurkitzen dut entzungor zarata artean eta arrakasta izan dezan. Erabil al dezakezu Twitter zure marka pertsonala, marka korporatiboa, produktuak edo zerbitzuak sustatzen laguntzeko? Noski!\nErabiltzaileen ehuneko berrogeita hamazazpik negozio txiki edo ertain berri bat aurkitu dute Twitterren, eta pertsona horien artean, erdiek konpainiaren dendan edo webgunean erosketak egin eta erosketak egin dituzte. Gainera, zure jarraitzaileak zure indarrerako indarra izan daitezke: bost jarraitzaileetatik hiruk erosketa egin zuten beren jarioan ikusi zuten zerbaitetan oinarrituta, eta% 43k jarraitzen duten enpresetatik erosketa anitz egiteko asmoa dute. SurePayroll\nSurePayroll-ek infografia hau garatu du - Twitter Analytics aholku sinpleak zure konpromisoa berehala hobetzeko - Twitterren marketin eta neurketa aholkuak infografia zehatz honetara itzultzea:\nIkusgarritasuna - Edukia edozein dela ere, marka korporatiboa kontua izateak marka baten pertzepzioa hobetzen du kontsumitzaileentzat.\nEkintza Dei - Kontsumitzaileek Twitter-en informazioari buruzko neurriak hartzen dituzte gune, akordio sozial, posta elektroniko edo zuzeneko posta bidez baino.\nErostea - bost jarraitzaileetatik hiruk enpresa txiki eta ertainetik erosketa egin zuten Twitterren ikusi zuten zerbaitetan oinarrituta.\nMetrics - parte-hartze tasa, jarraitzaileen hazkundea eta klikak dira metrikarik garrantzitsuenak Twitterren arabera.\nInfografia zehatz-mehatz azaltzen da Twitterreko Analytics-en eskuragarri dauden txosten eta aginte panel ugari azaltzeko, Tweet Activity eta Audience Insights barne.\nBisitatu zure Twitter panela\nNola handitu konpromisoa Twitterren\nTxiokatu une egokia bezalako tresnak erabiliz Followerwonk, BufferrerakoEdoHootSuite datuak eta automatikoki argitaratzea.\nTxiokatu eduki egokia argazkiak, bideoak, aipuak, estatistikak eta hashtag-ak erabiliz partekatzea bultzatzeko.\nTxiokatu bide zuzena egunean behin baino gehiagotan argitaratuz, txioak errepikatuz, Twitterreko txatak erabiliz, zuzeneko txio bidezko gertaerak eta edukia partekatzen dutenei eskerrak emanez.\nExperiment erredakzio, formatu eta bozketa desberdinekin.\nErabili tresnak Followerwonk eta Buzzsumo eragileak aurkitu eta jarraitzea.\nTags: bufferappbuzzsumofollowerwonkHootSuitezuzeneko txio ekitaldiakzuzeneko txioakTwittertwitter txataktwitter edukiatwitter konpromisoatwitter irudiakTwitter marketinatwitterren neurketatwitter metrikatwitter partekatzeatwitterren denboratwitter bideoaknoiz txiokatu\nMaiatza 19, 2008 6 at: 49 PM\nEskerrik asko Doug bideo hau partekatzeagatik, gaur Twitter-en izena ematera bultzatu nau ... azken urtean 30 aldiz bisitatu ondoren. Oraindik ez dut Twitter erabiltzen duten bezeroak, baina iruditu zitzaidan haientzako bidea ere piztuko nuela. Agian web diseinua merkaturatzeko erabiltzeko metodo bat topatuko dut.\nBa al dago Patronpath-en bezeroik Twitter erabiltzen? Edo esploratzen?\nMaiatza 23, 2008 3 at: 38 PM\nTxundituta nago Twitterrek nola hartu duen aurrera. Hasieran moda bat besterik ez zela pentsatu nuen, baina gero balioa ikusten hasi nintzen. Blog jabe batentzat irakurle komunitatea zurekin konektatzeko modu bikaina da, eta espero dezagun gehiago itzultzea ...\nOct 17, 2008 11-n: 38 PM\nTwitterfeed ere erabiltzen dut ... benetan lagungarria den beste bat Tweet Later da (www.tweetlater.com). Blogeko argitalpen horiek Twitter-era Twitter-era bultzatzeaz gain, ongietorri automatikoko mezuak, zuzeneko mezuak eta hurrengo datetan kaleratzeko txioak ere ilara ditzakezu, geroago txioa erabiliz. Tresna bikaina da marketinetarako, automatikoki ongietorriko mezuetan esteka bat botatzen baduzu.\nDoako txosten bat eta horrekin batera doazen bideo batzuk Twitter marketinean eta Twitterreko trafikoa lortzen duzu zure irakurleekin bat etortzeko egokia izan daitekeela. Jakinarazi iezaiozu twitterri buruz gehiago hitz egiteko interesa baduzu, noiznahi eta zure gustura.\nErraza naiz jabetzea ...


Mosaico Safe Step 2521-B - Ezarri\n2521-B SAFE mosaikoak safe steps sistema du; irristagaitza eta izurrik gabea da, eta oso segurua da zola gisa erabiltzeko. Mosaiko irristagaitza, igerileku, komun, dutxa, spa eta wellness eremuetarako. Segurtasuna ala edertasuna? Ez duzu zertan hautatu.


Hezkuntza Departamenduak ikastetxetako zuzendaritzei ilegalak diren jarraibideak luzatu dizkie | LAB SINDIKATUA\nZerbitzu Publikoak Irakaskuntza Hezkuntza Departamenduak ikastetxetako zuzendaritzei ilegalak diren jarraibideak luzatu dizkie\nHezkuntza Departamenduak ikastetxetako zuzendaritzei ilegalak diren jarraibideak luzatu dizkie\nLAB sindikatuak, Hezkuntza Departamenduak egindako dokumentu baten berri izan du. Herrialdetako hezkuntza delegazioetan dagoen dokumentu honen bitartez, ikastetxetako zuzendaritzei jarraibide batzuk ematen zaizkie, gastu publikoa berriro ere murrizteko helburuarekin.\nZuzendaritzei, irakasleen gaixotasun bajak kontrolatzeko eman behar diren urratsen inguruko informazioa ematen diete.\nJarraibide hauen arabera Ikastetxe batean sortzen diren ordezkapenak eskatu baino lehenago, Zuzendariak ordezkapen hau beharrezkoa den ala ez baloratu beharko du, halaber, bajan dagoen irakaslearen egoeraren jarraipena egin dezala eskatzen diote zuzendariari.\nDokumentuak horrela dio:”… bereziki, lanera joan ez den irakasleak medikuarekin izango duen hurrengo hitzordua eta alta jasotzeko balizko aukera.” Horrelako agindua 5 eguneko baino gutxiagoko bajekin gomendatzen da.\nGaixotasun bajak kontrolatzeko emango diren aldaketen inguruan publikatu den azkeneko dekretuak, 624/2014, gaixotasun bakoitzak izan behar duen iraupena baloratzeko taula jasotzen du, kasualitatez, 5 egun baino gutxiagoko bajen inguruko informazioa eskaintzen da. Honen aurrean LAB sindikatuak zera salatu nahi du:\n–\tIrakasleen bajak lehenengo egunetik ordezkatu behar dira. Ikasleei eskaini behar zaien arreta premiazkotzat jotzen du LABek.\n–\tGaixotasun baja baten jarraipena egiteko ahalmena, soilik, zerbitzu publiko edo mutuaren esku dago.\n–\tHezkuntza Departamenduak proposatzen dituen jarraibideak guztiz ilegalak dira, lankide batek horrelako jarraipenik egiteko ahalmenik ez baitu.\n–\tPraktika honen ondorioz, gaixorik dagoen irakasleak bere egoeraz informazioa ematera baldintzatu edo behartuta senti daiteke.\n–\tHorrelako praktikak aurrera eramateko Ikastetxetako zuzendaritzetan osasungintzako profesionalak kontratatuko dira?\nHezkuntza Departamentua eta bere bazkidea den Mutualia, langileon osasunarekin zerikusirik dauzkan hainbat egoeratan murrizketak aplikatzen ari direla gogoratu behar dugu, besteak beste, aldi baterako ezgaitasunetarako osagarrietan eta haurdunaldi arrisku egoeretan. Murrizketen politika honekin lotzen dugu orain aplikatu nahi dituzten neurri berri hauek. Beraz, LAB sindikatuak Hezkuntza Departamentuari dokumentu hau bertan behera uzteko eskatzen dio.


Añanako gatzaren kontsumoari eta salerosketari buruzko gizarte-gatazkak Erdi Aroaren amaieran - Gaiak - Euskonews\n2009 / 12 / 04-11\nHegoi URCELAY GAONA\nEl valle salado de Salinas de Añana\nGatz Haranako irudi galeria / Galería de imágenes del Valle Salado\nAsí es y así funciona el valle salado de Añana\nSan Nicolas Txiki\nAñanako gatzaren kontsumoari eta salerosketari buruzko gizarte-gatazkak Erdi Aroaren amaieran\nArtikulu honetan, Añanako Gatzaga hiribilduaren eta hura kontrolatzen zuten jaunen –Sarmientotarren– gatzaren salerosketaren gaineko monopolioak Erdi Aroaren azken hamarkadetan sortu zituen gizarte-gatazkak eta gatazka horiek merkatari eta kontsumitzaileei eragin zizkieten kalteak aztertu nahi dira. Horretarako, hiru zatitan banatu dugu testua: lehen zatian, Arabako hiribilduak XIII. mendearen amaieratik zuen “Privilegio de Límites” (muga-pribilegioa) delakoa zer zen azalduko da laburki; bigarrenean, gatzaren joan-etorriak kontrolatzeko arduradunek, gatz-zaindariek, bete zuten eginkizuna aztertuko da; eta hirugarrenean, azkenik, kontrol horrek aipatutako mugen barruan bizi zirenei eragin zizkien galera nagusiak adieraziko dira.\n1. Añanako Gatzagaren Muga Pribilegioa (“Privilegio de Límites” delakoa)\nArabako Añanako Gatzaga hiribilduak, Gaztelako Antso IV.ak emandako “Privilegio de límites” izeneko muga-pribilegioa zuen 1293. urteaz geroztik; pribilegio horrek, soil-soilik Gatz Haraneko gatza kontsumitu, saldu edo erosi behar zuten bizilagunen lurraldea finkatu zuen1. Era horretan, XIII. mendearen azken urteetan eta XIV. mende osoan, Gaztelako gatz-mea nagusien arteko istiluak izan ziren, gatz-negozioaren gaineko monopolioaren mugak finkatu nahirik.\nSarmientotarren eskumeneko biribila Añanako Gatzagan.\nFoto: Hegoi Urcelay Gaona.\nDiego Gómez eta Gaztelako Leonor –Enrike II.aren iloba eta erregearengandik Añana jaso zuena– ezkondu eta hiribildua Sarmientotarren leinuko bilakatu zen urteaz geroztik, 1375etik, familiako ondorengo buruen kezka nagusietako bat gatza ustiatu eta merkaturatzetik sortutako errentak eta gatzagaren beraren gaineko aginpidea bereganatzea izan zen2.\nHelburu hori 1464an lortu zuten, Diego Gómez Sarmiento leinu-buruak, Arabako hiribilduko lehen jaunaren izen berekoak, Añanako gatzagaren gaineko aginpidea eta hango gatzaren salerosketetatik sortutako zergak biltzeko eskubidea eskuratu zituenean Enrike IV.arengandik; hori zela-eta, Gatzagako kondea eta haren ondorengoak, gatzaren joan-etorrien gaineko aipatutako pribilegioen defendatzaile sutsuenak bilakatu ziren.\nXV. mendearen azken bi hamarkadetan eta XVI. mendearen lehen erdialdean, aipatutako muga-pribilegioa ez zutela betetzen eta, Gatzagako kondeak eta hiribilduak auzi ugari izan zituzten Gaztelako hainbat hiribildu eta herrirekin: Logroño eta Jubera (Errioxa), Roa (Burgos), Curiel eta Castroverde de Cerrato (Valladolid), Valladolid bera eta Paredes de Nava (Palentzia).\nHorrelakoetan, Valladolideko Real Chancillería epaitegiko auzi eta epai ugaritan agertzen denez, Gatzagako kondeak eta hiribilduak ia beti prozedura berbera erabiltzen zuten. Añanako kontzejuaren aginte-agiria zuten gatz-zaindariek, hiribildu bateko gatza aztertu edo mandazainek garraiatzen zutena miatu ohi zuten. Koloreagatik, egituragatik edo zaporeagatik, Añanako Gatzagakoa ez, baizik beste nonbaiteko gatza zela egiaztatu ondoren, pribilegioa urratutako hiribilduko kontzejua edo partikularra auzitara eramaten zuten. Auzipetuek, beren aldetik, “antzina-antzinatik” egokiena iritzitako gatza kontsumitu izan zutela argudiatzen zuten, eta Añanak ez zuela beren pribilegioak inposatzeko inolako eskubiderik. Gatzagako kondearen prokuradoreak, jarraian, aipatutako 1293ko muga-pribilegioa aurkeztuko zuen, eta Atienzako gatz-hiribilduaren aldeko epai bat, hiribildu bakoitzean kontsumitzen zen gatza aztertzeko, gatza eta zama-abereak konfiskatzeko eta kontrabandistei isunak ezartzeko eskubideari buruzkoa. Auzia gatz-hiribilduaren eta hiribilduko jaunaren aldeko epaiaz amaituko zen, auzipetutako hiribilduari aurrerantzean Añanako gatza bakarrik kontsumitzeko eta kondeari eta haren hiribilduari zegozkien kalte-ordainak ordaintzeko aginduz. Kontrabandisten kasuan, epaileek zilegitzat jotzen zuten gatz-zaindariek 600 marabediko isuna kobratzea eta gatza eta abere-tresnak konfiskatzea. Oro har, horixe izaten zen Gatzagako kondearen eta haren hiribilduaren izenean aritzen ziren prokuradoreen «jarduera-protokoloa».\n2. Gatzaren joan-etorrien kontrola: gatz-zaindariak\nAñanako Gatzaga kontzejuak eta Gatzagako kondeak gatz-zaindarien esku uzten zuten gatzak egiten zituen joan-etorrien kontrola. Gatz-zaindari horien ardura izaten zen ibil zitezkeen kontrabandistak atzemateko bideak zaintzea, haien zama-abereak hartu eta 600 marabediko isuna kobratzea eta Añanako gatzagaren eskumenean zeuden hiri, hiribildu eta herrietan egin beharreko gatz-miaketa eta -azterketak burutzea. Jaurerrien bitartez, Sarmientotarrek zorrotz kontrolatzen zituzten komunikabide nagusiak: Burgos eta Araba lotzen zituena -Pancorbo, Miranda de Ebro, Zubilarra-, Araba eta kostaldeko hiriak lotzen zituena -Gaubea, Losa eta Tobalina- eta Nafarroako muga -Urizaharra eta hango herrixkak, Lagran, Markinez-; horrek nabarmen errazten zuen zaindarien lana, beren eginkizunak bide eta zubi nagusien ondoan kokatutako jaunen dorre eta jauregietatik burutu baitzitzaketen. Horrek argitzen du, halaber, askotan Gatzagako kondearen mirabeak izatea gatz-zaindari lanak egiten zituztenak, gehienetan Mendabiatik gatza ekarri ohi zuten nafarrak atzemanez.\nGatzagako kondearen mirabe eta basailuez gain, kontrolatu nahi zen eremuko bizilagunak ere izan zitezkeen -lan hori egiteko Añanako kontzeju eta funtzionarioen diruak jasotzen zituztenak-, Añanako gatza bakarrik ibil zitekeen Arabako eta Gaztelako eskualdetan, «kanpoko» gatza atzemateaz arduratzen ziren zaindariak.\nGatzagako kondearengandik jasotzen zituzten sariak, esku-dirutan bildutako kopuruak edo beren eginkizuna betetzeagatik har zitzaketen opariak ez ziren gatz-zaindari horien sarrera-iturri bakarrak. Gatzaren joan-etorriei buruzko auzietan galdekatutako lekuko askoren adierazpenen arabera, oso gauza ohikoa zen zaindari horiek erostea, gatza eta zama-abereak atzeman ez zitzaten edota hiribilduetako gatzaren miaketarik egin ez zezaten.\nPedro Ruiz Sarmiento, Burgoseko Santiago Kofradiaren Zaldunen Librua.\nHorrela, bada, gatz-zaindariak pribilegioa eskuetan zutela joan ohi ziren Añanako eskumenean zeuden hiri, hiribildu eta herrietara. Itsas gatza, Nafarroakoa edo beste gatzaga batekoa kontsumituz, hiribilduaren pribilegioak urratu egin zirela egiaztatu ondoren, agirietan ezarritako konfiskazio eta zigorrak burutzeko mehatxua egiten zieten kontzeju eta partikularrei. Horrek herrietan eragin zitzakeen kalteen aurrean, bizilagunek, baita hiribilduetako zinegotziek ere, hainbat diru kopuru eskaintzen zieten zaindariei miaketarik egin ez zezaten. Azken hori, ordea, ez da gaizki ulertu behar; izan ere, ez dirudi zaindariek diru horiek Gatzagako kondeak eta Añanako kontzejuak jakin gabe jasoko zituztenik. Aitzitik, badirudi Arabako gatz-hiribilduaren pribilegioak betetzea, horiek bete beharrik ez izateko ordaintzea besterik ez zela, neurri handi batean.\nHiri eta hiribilduekiko liskarren kasuan, badirudi Sarmientotarrek eta haien hiribilduak eroskeria kopuruak etengabe jasotzen jarraitzea eta, auzitara helduz gero, kalte-ordain handiak jasotzea nahi zutela -Paredes de Nava kontzejuari eskatzen zizkioten ehun mila marabedi esaterako-; gatz-merkatari eta kontrabandistak atxilotzearen arrazoi nagusia, ordea, aipatutako 600 marabediko zigorra kobratzea izango litzateke eta zama-abereaz jabetzea, gatz-zaindariari berari ordaintzeko ere erabil baitzitekeen.\nMerkatari horiei oso gatz gutxi, bi lekaritik bost anega bitartean, konfiskatzen zitzaien, eta mando baten edo asto baten gainean eraman ohi zuten gatz-zaindariek atzematen zituztenean. Oso jatorri apaleko jendea izaten zen gehienetan, eta kontrabandora jotzen zuen bere egoera ekonomiko guztiz zailari irtenbideren bat aurkitu nahian. Taldeetan elkartu eta armaz hornitutako gezurrezko gatz-merkatariak, benetako kontrabandista «profesionalak», bazirela egia bada ere, gehiago izaten ziren noizean behin bizibide modura gatz-tratura jotzen zutenak3.\n3. Añanako gatza derrigor kontsumitu eta merkaturatzearen inguruko gatazkak.\nMiaketak, konfiskazioak, eskaerak, presoaldiak, eroskeriak, epaitegietako auziak... Añanako Gatzagaren pribilegio horiei dagokienez zerbait argi baldin badago, pribilegioa zorrotz betetzeak gizartean sortzen zuen gatazka-giroa da. Hor, funtsean, monopolio horrek kontsumitzaileei eragiten zizkien kalteak zeuden, gatza ezinbesteko gaia izanik, ez baitziren txiki-txikiak izaten.\nLehenik eta behin, kontsumitzaileak kexu ziren Gatzagako hiribilduak gatzez hornitzeko ahalmenik ez zuelako eta ematen ez zien gatza kontsumitzera behartzen zituelako. Gatz-haranaren ekoizpen-ahalmena eta gatzez hornitu beharreko lurralde zabala bat ez zetozenez, hiribilduetako bizilagunak beldur ziren, Añanako gatza bakarrik erosi eta kontsumitu behar izanez gero, hornigairik gabe geldituko ote ziren. Hori zela-eta, Roa, Curiel eta Castroverde kontzejuetako prokuradoreek zera eskatu zuten: pribilegio horiek bete behar bazituzten, Gatzagako kondea derrigor zezatela bere eskumeneko hiribildu bakoitzean alondegi eta gatz-biltegi bana izatea para las vasteçer e proveer con sus tierras e comarcas de toda la sal que oviere nezesario (“beren lur eta eskualdeekin batera behar den gatz guztiaz hornitzeko”).\nBeren gatz-biltegietan gatzik ez bazuten, hiritarrek joan-etorri luzeak egin behar izaten zituzten Añanako gatza eskuratzeko, eta, askotan, askoz hurbilago omen zituzten beste gatz-mea batzuk. Arazo larriagoa izaten zuten nekazaritza eta abeltzaintza bakarrik lantzen zituzten herrietan, han ez baitzegoen ez mandazainik, ez mando-errentatzailerik garraioaz arduratzeko.\nArazoa kontsumitzaileen patrikan nabarmentzen zen gehien-gehiena. Orduko lege-murrizketak gorabehera, monopolioak gatzaren prezioa igotzea ekarri ohi zuen nahita nahiez. Eta horri, hiribilduetan miaketarik ez egiteko gatz-zaindariei ordaindu beharreko diru kopuruak eta ordainketa horiek egin nahi ez zituenak jasan beharreko isun handiak gehitu behar zitzaizkion.\n1Por o sienpre anduvo la su sal fue fasta el agua del Duero con Canpos et fasta Camero vieio et Camero nuevo et fasta Agreda et Çervera commo raia la frontera de Aragon et de Navarra. Et que andido otrossi por toda la Bureva et tierra de Burgos con su alffoz et Castroxeriz et por Castiella Vieia fasta el agua de Serca. Et quando sal non uvo en las salinas de Rusio, que andido por toda Castilla vieia et aquende Ebro fasta el agua Zadorra et Tolosa et contra la montanna fasta o pudiesse andar (“Hango gatza beti ibili izan den lekuetan, Duero ibaiko Canpos-eraino eta Camero Viejo eta Camero Nuevo-raino, eta Agreda eta Cervera-raino Aragoi eta Nafarroako muga modura. Eta Bureva guztian ere ibili zen, eta Burgosko lurraldean eta bere errebaletan eta Castrojeriz-en eta Gaztela Zaharrean Serca ibairaino, Eta Rusio-ko gatzagan gatzik ez zegoenean, Gaztela Zahar osoan ibili zen eta Ebro ibaiaz hemengo aldetik Zadorra ibairaino eta Tolosaraino eta mendian oinez joaterik zegoen lekuraino”). Antso IV.aren pribilegio hori agiri ugaritan ageri da, batez ere froga modura aurkeztua Valladolideko Real Chancilleríako hainbat eta hainbat epai eta auzi zibiletan. Beste kopia batzuk, Arabako Lurralde Historikoaren Artxiboan, Añanako Gatzaga, 1. Kutxa, 7. Karpeta; edo Archivo Histórico Nacional-en, Nobleak Saila, Frías, C. 242, D. 11, Juana erreginaren baieztapenean txertatua, Burgosen, 1511ko azaroak 26.\n2 URCELAY GAONA, Hegoi, Los Sarmiento, condes de Salinas: orígenes y elevación de una nueva clase señorial, Bilbo, EHU, 2009, 388-417 orr.\n3 PORRES MARIJUÁN, Rosario, Sazón de manjares y desazón de contribuyentes. La sal en la Corona de Castilla en tiempos de los Austrias, Bilbo, 2003, 21. orr.


Ordenagailu joko Air Gatazka: Vietnam\nAlternative izenak: Air Gatazka: Vietnam\nJolastera Air Gatazka: Vietnam\nVideo txartela: 256 MB\nAir Gatazka: Vietnam - arcade bideo-joko non Vietnamgo gerran arragoa bidez hemen hegazkin-20an mendearen erdialdean ospetsuena joan behar dugu. Baina jokoa Air Gatazka ez da makina-joko sinple bat, simulazio elementu ugari presentzia hegazkinean gehiago errealitate hurbil kontrola egiten du, eta zaila izango duzu bihurguneak fantastikoa egiteko tripulazioak oso ondorio txarrak, nor outrageous gainkarga esperientzia izango da. Hangar Air Gatazkak 20 bat hegazkin-eredu desberdinak, argi borrokalariak, Bombers eta erasoa Amerikako eta Sobietar produkzioa barne dauka. Horrez gain, jokalari eskuragarri izango da aukera helikoptero gunship bat garai hartako pilotu gisa sentitzen. Hegazkin modelo guztietan zehaztasun harrigarri ekin sortu ziren, eta laginak benetako kopiatu.\nEta reaper, eta Suedia ...\nMisioa Air Gatazkak zehar: Vietnam jokalari ez dira gonbidatu berriro leku horiek kontrolatutako hegazkin batean aldatzeko, nahi pilotu bat edo aerotransportado tiroak bezala sentitzen. Lehenengo kasuan, hegaldia hegazkinaren bidea kontrolatzeko gai izango litzateke, eta bestean, zure zeregina da zure hegazkin babestu egingo etsaiaren erasoetatik. Jokoan, misio asko nora maila hegaldi erasoa baxua lurrean helburuak izango aerotransportado pistola edo bonba bota eta etsaia aerodromoetan indartuko duzu. Joko Air Gatazka: Vietnam osagai taktiko argi bat du, noiz hegazkin maila bat kontrolatzeko eskuragarri izango duzu, baina baita erasoa etsaiaren taktikak koordinatzen aginduak sinple bidez bultzatuta aginduak emateko gai izango duzu.\nMisio bakar jokalari kanpaina Jokoak guztiak zeruan egingo da eta Vietnamgo gerran gutxitan lan bera bi aurre egiteko gai izango duzu, izan ere, aldaketa izango da ingurumen-espezieak ez ezik, etsaiaren indarra, baita maila jakin bat zeregin-zerrenda bat. Another amazing ezaugarri Air Gatazkak, zerikusia istorioa jokalari bakarreko kanpaina non misioak guztiak seriean elkartutako egingo joko honetan. Sorties artean duzun bilera informatibo bat entzun ahal izango da hurrengo lana helburuekin bat, eta, batzuetan, inflexio puntu izango bideoa izango ditu lagun, aktore profesionala ahostun. Zeregin guztiak osatzerakoan jokalari bakarreko kanpaina ondoren, jokalariak txartela misio bakar, non zeure lana egungo eta plano aukeratu ahal da joko guztien eskura izango da. Hemen etsaiaren posizioak baino gehiago tiro dezakezu bomber bat edo aire benetako hiltegi batean parte hartzeko abiadura handiko borrokalaria Pretel.\nJokoan eskuragarri hegazkin guztiek aukera arma bat, non misio zehatz honetan arsenal onenak hautatzeko aukera izango duzun aukeratzeko aukera izango dute. Jokalari bakarreko kanpaina zehar, armak aukeratzen zerrenda bat pixkanaka irekiko da, eta pausoz pauso bat Borroka zure hegazkin boterea lanetik lana hobetzeko izango duzu. Eginkizunetan ari aldakortasun handiena egiteko, armak zerrenda bat egin dezakezu zure hegazkin eta borroka bataila aukeratu unitate guztiak eta horien gainean hegazkin errazagoa izango Borroka zereginak burutzeko, bere munizio zetozen. Aukera hau eskuragarri ez bakarrik American egindako hegazkinen, baina baita Sobietar "belatzak" da eta zein alboko aire batailak Vietnam baino gehiagotan parte hartu duzu erabakitzeko gai izango duzu.\nGames Online MMORPG online jokoak Air Gatazka: Vietnam


Saguen hortz berriak ugaltzea lortzen dute | Consumer\nSaguen hortz berriak ugaltzea lortzen dute\nIkertzaile japoniarrek diote gizakiarentzat ordezko piezak eta organoak egiteko medikuntza birsortzaileak duen potentzialaren beste proba bat dela.\narabera: Asteazkena, 2009ko abuztuaren 05a\nMedikuntza birsortzaileak beste urrats bat eman du laborategian hortz baten ernamuina garatuz. Ale hori saguetan jarri zen, eta horrela hazi egin dira berezko hortzen parekoak diren hortz berriak.\nAurrerapena egin zutenek, Tokioko Zientzia Unibertsitateko ikertzaile-talde batek, Proceedings aldizkarian azaldu dute nola garatu zuten hozia. Hozia zelulak eta hortzetako pieza berri bat hazteko jarraibideak biltzen zituen ehun berezi bat zen, plantako hazi bat bezala.\nGermena sagu-enbrioien barailatik ateratako zeluletatik abiatuta egin zen. Zelulak astebetez landu ziren eta kolagenozko egitura batez estali ziren, harik eta saguaren masailezurrean ezarri zen hortzetako hozia lortu arte. Hortzoiaren barruan zulotxo batean jarri zen, maxilar hezurrarekin kontaktuan, harri berria hazteko giro egokiena.\nMolarrak hortz naturalak balira bezala hazi ziren masailezurrean, forma eta egitura berarekin. Gogortasuna eta mineralizazioa naturalenarekin aldera daiteke, murtxikatzeko gaitasun berarekin. Sentsibilitatea ahaztu gabe. Hortzek beren bizitza bermatzen duten odol-hodiak eta nerbio-zuntzak osatu zituzten.\nLaborategian diseinatutako ehun berri bat, guztiz funtzionala, lortzen den lehen aldia da. Ikertzaile japoniarrek gizakiarentzat ordezko piezak eta organoak egiteko medikuntza birsortzaileak duen ahalmena nabarmendu zuten.\nTokioko Zientzia Unibertsitateko ikerketak bide eman du etorkizunean hirugarren hortzaldia gertatzeko, medikuntza birsortzaileari esker. Horrela, inplante artifizialak eta ordezko hortzak desagertu egingo lirateke.\nhortzak nuevos-eu saguetan


ZORNOTZAKO BERTSO PAPER LEHIAKETAREN 1.GO EDIZIOA | www.amorebieta.com\nInicio Kultura ZORNOTZAKO BERTSO PAPER LEHIAKETAREN 1.GO EDIZIOA\nZORNOTZAKO BERTSO PAPER LEHIAKETAREN 1.GO EDIZIOA\nEuskararen Nazioarteko Eguna aitzakia, Zelaieta Zentroko auditorioa bete egin zen Zornotzako Eta Abar Bertso-Eskolak eskutik antolatu genuen ZORNOTZAKO BERTSO PAPER LEHIAKETAn. Sari emate ekitaldia, abenduaren 4an, burutu genuen eta lehiaketaren 1. edizioa izanik, parte-hartzea arrakastatsua izan zen. Izan ere, orotara, 300 lan baino gehiago aurkeztu ziren, 4 mailan banatuta: Umeen maila, gaztetxoen maila, gazteen maila eta helduen maila.\nSariak bertso-eskolako kideek banatu genituen. Emanaldian Mikel “Inun” musikari Zornotzarraren laguntza izan genuen. Ondorioz, sarituek, Mikelen laguntzaz, beraien bertso sortak abesteko aukera izan zuten. Behin sari banaketa amaiturik, euskararekin eta bertsoarekin zerikusia duten kanta ezagun batzuk abesteko aukera izan genuen egindako kantaldian.\n1.edizio arrakastatsuari amaiera emateko, luntx txiki batez gozatzeko aukera izan genuen bertara hurreratu ziren parte-hartzaile eta lagunek.\nZornotzan, Euskarak, bertsotan ere badaki!\nArtículo anteriorEuskal Herriko K1 selekzioak arrakasta lortu du munduko txapelketetan\nArtículo siguienteDe Pedro Fotógrafosen lana ikusgai


barren.eus - ‘Gure imajinarioa kantagintzaren bitartez’ ikastaroa urrian izango da\nGotzon Garate zenaren oroimenez prestatzen duten zikloaren baitan antolatu da ikastaroa, eta helburua da kantagintzak euskaldunon imajinarioa eraikitzeko izan duen eta daukan garrantziaz gogoeta egitea; gure idazle eta musikariek Euskal Herria nola kantatu duten erakustea; eta historiako liburuetan erakusten digutenaren eta idazle eta musikarien artean sortutako kantek kontatzen dutenaren artean zein alde dagoen jakitea.\nIkastaroa bost egunetan emango dute (urriak 5, 13, 19, 26 eta azaroak 2) eta bi ordukoa izango da saio bakoitza. 18:30ean hasiko dira Kultur Etxeko hitzaldi-gelan eta toki mugatuak izango dira 30 lagunentzako. Prezioa 30 euro da (27 euro, Elgoibarko Izarrako bazkideek).


'Ombuaren Itzala' film proiektua aurkezteko bertso festa egingo dute - Tolosa - Tolosaldeko ataria\n'Ombuaren Itzala' film proiektua aurkezteko bertso festa egingo dute\nTolosaldeko Ataria 2022-06-21 12:22\nEkainaren 28an, Pello Mari Otañoren inguruko 'Ombuaren Itzala' filmaren inguruko bertso festa eta aurkezpena egingo dute Tolosako kultur etxean, 19:00etan. Patxi Bisquert eta Anjel Mari Peñagarikanok hartuko dute parte.\nEguzki Art Zinemak denbora luzea darama Ombuaren Itzala filma gauzatzeko ahaleginean. Hainbat oztopo eta zailtasunen artean, aurrera doa proiektua. Ahanzturatik aldenduta, Pello Mari Otaño poeta eta bertsolari handiaren izaera eta bertsogintza berreskuratu nahi dute, "zizurkildarraren bizitzak eta obrak geure memoria kolektiboan merezi duen eran txertaturik iraun dezan". Koldo Izagirreren hitzak jasota, filma hau Otañok merezi duen ikusgarritasuna ematera dator.\nProiektuaren bultzatzaileak sinistuta daude proiektua aurrera atera daitekeela euskaldungoaren laguntzari esker. "Herrigintzan sortzen eta loratzen baitira proiektu bizigarrienak, erakunde eta plataforma handien babesik gabe. Horrek eraman gaitu filma Euskal Herritik Argentinaraino zabaldu nahi dugun auzolanean kokatzera. Bideari ekinez, denon artean lortu dezakegu filma amaituta egotea datorren urtean".\nTolosaldera datoz orain proiektua aurkeztera. Ekainaren 28an, 19:00etan Tolosako kultur etxean izango dira Patxi Bisquert ekoizle eta aktorea eta Anjel Mari Peñagarikano bertsolaria. Bertso festa eta aurkezpena izango da. "Ausartak garenez, herrigintzan konfiantza osoa dugunez, herritarren eskuetatik jasoko dugu babesa eta laguntza nahikoa filma aurrera ateratzeko. Itxaropen horrekin gatoz Tolosaldera".


Astigarraga eta Zarkumendegi futbol zelaiaren arteko bidegorria eraikiko dute Aldundiak eta Astigarragako Udalak - Zer berri - opepro01i1\nAstigarraga eta Zarkumendegi futbol zelaiaren arteko bidegorria eraikiko dute Aldundiak eta Astigarragako Udalak - Zer berri\nAstigarraga eta Zarkumendegi futbol zelaiaren arteko bidegorria eraikiko dute Aldundiak eta Astigarragako Udalak\nAldundiak proiektuaren %67 finantzatuko du eta Udalak gainerakoa\nGipuzkoako Foru Aldundiak eta Astigarragako Udalak Astigarragako Kale Nagusiaren eta Zarkumendegi futbol zelaiaren arteko bidegorria eraikitzeko hitzarmena egin dute eta aurten hasiko dira lanak. Astigarragako Udalak interes handia erakutsi du bidea Zarkumendegiraino egitean. Izan ere, jende asko joaten da hango kirol instalazioetara, eta gaur egun errepidez baino ezin da iritsi. Horregatik, Astigarragako Udalak enpresa bati eskatu zion bidegorria egiteko proiektua idazteko. Aldundiak ere proiektua interesgarritzat jo du eta Udalak prest dagoenez bidegorria egiteko eta kostuaren zati bat bere egiteko, bi erakundeen artean erabaki da bidegorria eraikitzea.\nBidegorria egiteko aurrekontua 884.924,90 euro da –gehi BEZ–, eta behin lanak hasita, eraikitzeko epea zortzi hilabetekoa da. Lanak 2015ean hasi eta 2016an amaituko direla aurreikusi da. Astigarragako Udala prest dago bidegorria egiteko, eta egitearen kostuaren %25a eta saneamendu eta telekomunikazioko udal zerbitzuen kostu osoa bere gain hartzeko (sare hori osatzeko aprobetxatuko baitira lanak); hortaz, guztira, aurrekontuaren % 33 finantzatuko du Udalak eta gainerako % 67 Gipuzkoako Foru Aldundiaren kontura izango da.\nAstigarraga–Zarkumendegi bidegorria Gipuzkoako Bizikleta Bideen Lurraldearen Arloko Planeko Donostia–Beasain ardatzaren zati da, eta Astigarraga eta Oiartzun arteko bidearen lehen fasea.\nBidegorriaren ezaugarriei dagokionez, 1.500 metro luze izango da eta 3 metro zabal. Oinezkoentzat zein txirrindularientzat izango den bidegorriaren hasiera puntua Lizardi baserria da, Astigarragako Kale Nagusian, eta puntu horretan Astigarragako sare lokalari lotuko zaio. Bukaera puntua, berriz, Zarkumendegiko futbol zelaia izango da.


Oraindik ere zabalik da kirol jarduera gidatuetan izena emateko epea | Herribizia\nKirola 2019-10-10 | 0\nZirkulazio askeko jarduera ugari daude ‘Kirol Ekintzak’ programaren baitan, hala uretakoak nola aretokoak. Sarrera askeko formatuan 160 saio baino gehiago eskaintzen dira astean eta 22 modalitate desberdin (indoor zikloa, aerobica, zumba, pilatesa, body combat, yoga,…).\nAurreko urteetan bezala, txikienentzako eskaintza ere badago. Denboraldi honetan ‘Haurtxoentzako uretako ekintzak’ egiten jarraitu eta gozatzeko aukera dago. 2016 eta 2018 bitarteko urteetan jaiotako umeek parte har dezakete ekintza honetan. 2015ean eta aurretik jaiotako haurrek ‘Igeriketa Eskolan’ dute beren lekua.\nHalaber, ‘Dantza Eskola’, ‘Karate’ eta ‘Gimnasia erritmikoa’ modalitateak eskainiko dira denboraldi honetan ere haurrentzat.\nHaurrentzako ekintzak astean behingo edo bitako saioetan egin daitezke. Interesa duten pertsonentzat talde batzuetan plaza libreak gelditzen dira.


Soldata arrakalaren kontrako eguna da gaur - Uriola.eus\nEmakumearen Euskal Erakundearen arabera, hainbat lan eremutan gizonezkoen presentzia nagusi izanik, hauek jasotzen dituzten ordainsari osagarriek oraindik gehiago handitzen dute soldaten arteko diferentzia, oinarrizko soldaten gainetik.\nINEren “encuesta de estructura salarial” delakoan jasotzen da emakume eta gizonen arteko soldata diferentzia 7.139,50 eurokoa dela, hots, emakumeena 19.771,80 eta gizonezkoena 26.911,40. Diferentzia handienak zerbitzu sektorean ematen direla argitu du erakundeak, “emakume gehien duen sektorea” baita.\n“Lanpostuen bereizketa bertikal eta horizontalak zenbait lanpostu konkretuetara bideratzen du emakumea edo lidergo postuetara heltzea galarazten dio”. Horren ondorioz, emakume gehiago dauden lanpostuetan ordainsaria baxuagoa da.\nGainera, askotan emakumeek malgutasun gehiago duten lanpostuak izaten dituztela aipatu du Emakundek, familian dituzten eginbeharrak orekatu ahal izateko. “Oraindik portzentaia handi batean emakumeei egokitzen zaien familia eta etxeko lanaren ardurak galarazi egiten dio sarritan emakumeari lan munduan gizonarekin berdintasunez lehiatzeko aukera.”\nHori dela eta, LAB Sindikatuak, urtero bezala, kontzentrazioa deitu du gaur Bilbon, Bizkaiko Foru Aldundian goizeko 10:30ean, soldata arrakalaren kontra eta sexuaren araberako lan banaketarekin apurtzeko.


E bikeko ibilbide gidatuak eta Gida zerbitzua. - Urederra e bike\nE bikeko ibilbide gidatuak eta Gida zerbitzua.\nGure ibilbideak e Bike bidez kontratatzeko, gida profesionaleko zerbitzu bat kontratatzeko\nedo bi gauzetarako erabil dezakezu.\nGure ibilbideen aukeraketa gure lurraldeko paisaiarik onenak, bidezidorrik onenak eta jaitsierarik onenak sartzeko asmoz egin dugu.\nGure katalogoan bereiziko ditugu Ibilbide turistikoak, zeinetan inguruneaz eta tokiko gastronomiaz gozatzea baita espedizioaren helburu nagusia, eta Kirol Ibilbideak, zeinetan, paisaiaz gozatzeaz gain, ariketa fisikoaz ere gozatu ahal izango baitugu leku bakar batzuetan.\nEdonola ere, bi ibilbide horiek e bike eta gidariaren alokairu-zerbitzua kontratatuz egin daitezke, edo gidariarena bakarrik. Bi kasuetan, Ingurune ezagutzen duten tokiko primerako gida bidez egiten da zerbitzua.\n> Maila guztientzako\nVasco navarro Lizarra – Zuñiga Ibilbidea\nKokapena - Lizarraldea\nUrbasa – Andia Ibilbidea\nKokapena Urbasa - Andia\nKokapena - Urbasa Andia\n> Maila aurreratua\nKokapena - Sierra de Andia\nKokapena - Urbasa\n> Gravelerako aproposa\nBaigorri – Andelos Ibilbidea\nKokapena - Oteitza\nKokapena - Urbasa - Andia\nLizarra – Allotz Ibilbidea\nKokapena - Lizarra - Deierri\nValle de Lana Ibilbidea\nKokapena - Valle de lana


Zeruko Argia, 25 zk., 1963-08-18\n«Jauna, gorde zuretzako zure aingeru oyek. Garbiegiak zaizkit-eta oyen bildurrez nauzu josia».\nOnelako dio bere «Bildur» izenburuko poesian Ángela Figuera andre olerkari sakon ta zorrotzak. Ángela, Bilbo'n jaio zan 1902'gn. Liburu ta olerki baditu gogorrenetakoak eta bi urte dirala «Egan» agerkarian aienetako bertso batzuek azaldu ziran, Aresti jaunak ederki euskeratuak. Orain ere «Esprit» deritzan errebistak gazteleratik prantzesera itzulitako poetisa onen iru olerki galanta eskeñi dizkigu.\n«Zure aingeruengatik goresten zaitut Jauna. Betiko txoriak antzo zure tronuaren aurrean etengabe hosana kantatzen dizutelako. Zoragarriak badira bañan... gorde itzazu, otoi, zure ondoan. Beren begi ikaragarriak negar-malkoen berririk eztakite. Beren oiñak oñatzik ez. Beren ezpaiñak egarririk ez. Bildurra eman oi didate zure aingeru eder-ankerrak!»... Eta abar.\nZer esan nai dun andre-olerkari onek badakigu guziok. Iñolaz ere ezta egiazko aingeruen kontra. Ez baizik giza-sasi-aingeruen aurka.\n«Angelismo» besterik ez salatu nai du beintzat emakume gogor onek. Arrazoia dauka, zergatik zenbat kalte ekarri dio gure erriari baita gure erlijioari ere garbikeri onek!\nAingerukeriak badauzka milla misa ta molde. Beren segizaille sail ta mail guzitan arkituko dituzute, garbi-garbiak, arro-arroak, errugabeko soñeko zuriekin apainduak.\nSasi aingeru oyek odeien gañetik betirauteko prozesioan ibiltzea merezi luteke, mundu onetakoak ezpaitira, ez ta bestearenekoak ere. Ori izango litzake bere inpernua «sekula sekulorum».


Ezkontza eta itxaropen ekonomikoa ulertzea - Ezkondutako Bikoteentzako Aholkularitza Ekonomikoa\nEzkondutako Bikoteentzako Aholkularitza EkonomikoaZodiakoaren ZeinuakIdeia Eta Aholku ErromantikoakOsasuntsuentzako Ezkontza AholkuakEzkontza ZergakEzkontza Eta EkintzaileakEzkontza FunEtxeko BiolentziaJaio Aurreko AkordioakGurasoak Eta Ezkontza Orekatzeko Aholkuak\nNagusia / Ezkondutako Bikoteentzako Aholkularitza Ekonomikoa / Ezkontza eta itxaropen ekonomikoa ulertzea\nZorra eta kredituaren egoera partekatzea\nBakoitzaren finantza helburuen berri izan\nPentsatu ezkontzaren etorkizun ekonomikoa\nBikoteen artean dibortzioaren lehen arrazoia gaur egun borroka ekonomikoa dela esaten da. Bizitza zure maitasunarekin igarotzea pentsatuta pozarren egon zaitezkeen arren, ez duzu utzi behar ideiak errealitatetik urruntzen. Ezkontzari eta diruari dagokionez (itxaropen ekonomikoa), zenbait estatistika nahiko beldurgarriak dira.\nDiruaren inguruko argudioak nahiko korapilatsuak dira, dirua ia inoiz ez direlako lantzen. Horren ordez, betetzen ez diren balio eta beharrei buruz gehiago dira. Zure harremanak arrakasta izateko aukera handitzeko, oinarrizko printzipioak aldatu behar dira, eta ezkontzak dakarren finantza itxaropenaren berri izan behar duzu.\nEzkontza arrakastatsua lortzeko, hobe da zure kreditu egoera eta uneko zorra partekatzea. Askotan, jendea pertsona batekin ezkondu ohi da, finantza egoeraz guztiz jabetu gabe. Hala ere, behar beste galdera egin behar dituzu finantza egoera eta beste pertsonak dituen finantza itxaropenak ondo ulertzeko.\nJakina, ez duzu beste pertsonaren gastua lerroz lerro ikusi eta zentimo bakoitza non gastatu den ikusi, baina ideia ona da kreditu txostenak ateratzea eta elkarren artean partekatzea etorkizuna horren arabera planifikatzeko.\nZorretan egotea arazo handia ez bada ere, funtsezkoa da zertan sartzen zaren jakitea. Gainera, finantza kontuak konbinatzen dituzunean eta erosketa handiak egiten dituzunean, beste pertsonaren ospe ekonomikoa hartzen duzu eta horregatik hobe duzue biek dituzuen finantza itxaropenak eztabaidatzea.\nZure ekonomien konbinazioarekin nola arituko zaren aztertu behar duzu. Zure finantzak konbinatu ondoren, zure bikotearekin fidagarritasun handiagoa izango duzu eta taldean lan egingo duzu zure aurrekontuak, gastuak eta kontuak kontrolatzeko. Hala ere, bikote bakoitzarentzat hori kudeatzeko modua desberdina izan daiteke.\nAdibidez, bikote batzuek bere diru guztiak batzen dituzte berehala eta beste batzuek kontu korronte bereiziak dituzte, hilero diru kopurua transferitzen baitute hilero beren hileko gastuetarako. Aukeratzen duzun metodoa edozein dela ere, funtsezkoa da erabaki guztiak hartu eta itxaropenei buruz hitz egitea diru-konbinazio horren aurretik.\nBaliteke zuk eta zure bikoteak beste ikuspegi bat izatea diruaren eta finantzen inguruan. Zuetako bat aurrekontu estuagoarekin bizitzearekin konforme egon arren, bestea familia urtero bidaiatzea ahalbidetuko duen horrelako arrakasta ekonomikoa izatea pentsatzen ari da. Biak eseri eta finantza itxaropenei buruz hitz egiten baduzu eta finantza plan batekin etortzen bazarete, ametsak posible izan daitezke.\nHorretarako, lehenik eta behin finantza-arrakastak bientzat zer esan nahi duen definitu behar duzu. Zuretzako zorrik gabe egotea esan dezakeen arren, zure bikotearentzako diru-arrakastak aurretiaz erretiroa hartzea edo opor-etxea erostea esan dezake. Eztabaidatu zure finantza itxaropenen semantika eta atera bi pertsonen helburuen arteko konpromisoa duen finantza plan hori.\nPentsa ezazu zure asmoaren finantza etorkizunerako inbertitzeko asmoa. Aukera handiak daude zure bikoteak etorkizuna ere gogoan izatea espero duzula. Dirua aurrezten lan egiten ez baduzu, horrek mezu argia bidaltzen du; baliteke etorkizuna ez izatea. Kopuru txiki bat aurrezten baduzu ere, mezu indartsua bidaltzen du horrek; etorkizunerako itxaropena dago!\nLiburu fisiko batekin edo baita taula soil batekin ere, etorkizunean ekonomikoki aurrezten ari zaren neurria erraz gorde dezakezu. Gogoratu zure egungo egoera ekonomikoa ez dela sortzea aurreikusten ari zaren bezain garrantzitsua. Itxaropenak etorkizuna salbatzen laguntzen dutenez, handiak (baina errealistak) izan beharko zenituzke zure harremanerako ezkontza arrakastatsua eta zoriontsua bermatzeko.\nAurrekontuekin eta eguneroko gastuekin nork arituko den jakin behar duzu. Erosoagoa da pertsona batek fakturak ordaintzeaz arduratzen denean, kontu korrontearen saldoaren gainean egotea eta aurrekontua kudeatzea. Hala ere, rolak goiz erabakitzeak ez du esan nahi zure aurrekontuaz edo finantza itxaropenaz hitz egin behar ez zenuenik.\nKomunikazioa kritikoa da; beraz, ezinbestekoa da eguneroko aurrekontuen eta finantzen erabakiei buruz hitz egitea beharra dagoen guztietan. Bietako inork ez du sentitu beharrik moneta egoerari dagokionez edo gehiegi kargatuta.\nEz ahaztu dirua ez dela dena, batez ere harremanari dagokionez. Hala ere, jakin behar duzu nola komunikatzen eta zure finantza gaiak elkarrekin lantzen. Ondorioz, zure harremana sendotu ahal izango duzu, behin finantza itxaropenaren orrialde berean zaudenean.


Perry konderria (Illinois) - Wikipedia, entziklopedia askea.\nPerry konderria (Illinois)\n1.144,15 km2 (%98.84)\n13,45 km2 (%1.16)\nPerry konderria (ingelesez: Perry County) Illinoisko konderri bat da, Ameriketako Estatu Batuetan. Hiriburua Pinckneyville da. 2010eko zentsuaren arabera 22.350 biztanle zituen, Perry kilometro koadroko azaleran.\nPerry konderriak 1.157,6 kilometro koadro ditu. Horietatik 13,45 ura dira. Beste 1.144,15 lurra dira. Biztanleria dentsitatea 19,31 da.\n2010eko zentsoan bizi ziren 22.350 pertsonetatik 20.062 txuriak edo hispanoak dira. Horietatik hispano edo latino kategorian 599 dira. 1.856 beltzak edo afroamerikarrak. 43 amerikar natiboak ziren eta 8 Hawaii edo Pazifikoko irletako natiboak. 87 asiarrak ziren. Bestelako arraza bat kategorian 16 biztanle daude. Bukatzeko euren burua arraza bat baino gehiagotan 278 pertsonek kokatzen zuten.\nFitxategi:USA Perry County, Illinois age pyramid.svg


AIKO Taldeak erromeriak eskainiko ditu uztailean Gipuzkoako, Nafarroako eta Bizkaiko sei herritan\nAIKOk Nafarroako, Gipuzkoako eta Bizkaiko zenbait herri bisitatuko ditu uztailean, sei erromeria eskaintzeko. Iruñea, Barakaldo, Errenteria, Zarautz, Gernika eta Lemoa izango dira AIKOk bisitatuko dituen sei udalerriak, dantza tradizionala eta ospakizun herrikoiak berrindartzeko bokazioari jarraituz.\nEgun hauetan ospatzen ari diren San Fermin jaiak direla eta jendez gainezka dauden Iruñeko kale zaharrak izango dira Dantzaldi Erromeria jasoko duten lehenbizikoak, bihar, ostegunean, uztailaren 14an. Arratsaldeko 19:00etatik aurrera ikuskizun horretaz gozatu ahal izango da Sarasate Pasealeku enblematikoan. Dantzaz gozatzeko aukera bikaina, dantza herrikoien koreografia tradizionalaren oinarrizko klabeak ikasiz, eta guztia maisu eta musikari profesionalek gidatuta, gozamenean eta dibertsioan oinarritutako giroan.\nJende guztiari taldeaz gozatzeko aukera eskainiko dioten hurrengo hitzorduak hil honen 15ean eta 16an izango dira Barakaldoko Herriko Plazan, arratsaldeko 20:00etan, Karmen Jaien barruan, eta Errenterian (Zumardia), arratsaldeko 19:00etatik aurrera. Ekimen horren bitartez, eta azken urteetan gertatu ohi den moduan, AIKO Taldeak bat egingo du Ereintza Dantza Taldeak, Erromeri Eguna dela eta, duela 15 urtetik antolatu dituen ekitaldiekin.\nIa astebeteko atsedenaldia izango dute uztailaren 22an Zarautzera joan aurretik. Bertan erromeria eskainiko dute Hauspoz Euskal Herriko Akordeoi Elkartearekin lankidetzan, arratsaldeko 20:00etan. Jardunaldien egitarauari amaiera emateko, Gernika bisitatuko dute uztailaren 30ean, Gernikako Euskal Museoaren 25. urteurrena dela eta, arratsaldeko 19:00etan, eta hurrengo egunean, 31n, Lemoa, 20:30ean, herriko jaietan.\nBIHAR, OSTEGUNEAN, uztailaren 14an, Sanferminetatik igaro ondoren, 15ean eta 16an Barakaldo eta Errenteria bisitatuko dituzte, eta hilabete hau Zarautzen, Gernikan eta Lemoan eskainiko dituzten erromeriekin amaituko dute, 22an, 30ean eta 31n\nUztailaren 16an, larunbatean, AIKOk bat egingo du duela 15 urtetik Ereintza Dantza Taldeak Errenterian antolatzen duen Erromeri Eguneko ekitaldiekin\nUztaila 14 osteguna: Dantzaldi Erromeria (19:00)\nSarasate Pasalekuan, Iruñea\nUztaila 15 ostirala: Dantzaldi Erromeria (20:00)\nHerriko Plazan, Barakaldo\nUztaila 22 ostirala: Dantzaldi Erromeria (20:00)\nErrenteria (Zumardian) HAUZPOZ Euskal Herriko Akordeoi Elkartea\nUztaila 30 larunbata: Dantzaldi Erromeria (19:00)\nGernika - Gernikako Euskal Herria Museoaren 25. urteurrena\nUztaila 31 igandea: Dantzaldi Erromeria (20:30)\nLemoa Herriko jaiak